text:
191Morago ga dilo tseo ka utlwa sengwe, e kete kopelo e kgolo ya lesomo le legolo mo legodimong le re:
“Haleluya!
Pholoso le kgalalelo le thata
ke tsa Modimo wa rona!
2Ka gonne dikatlholo tsa ona
ke tsa boammaaruri,
di siame,
ka o atlhotse seaka se segolo
se se sentseng lefatshe
ka boaka jwa sona,
o busoloseditse
madi a batlhanka ba ona
seatleng sa sona.”
6:10
Doit. 32:43
3Ba fela ba bua lwa bobedi ba re:
“Haleluya!
Musi wa sona o tlhatloga
go ya bosakhutleng.”
“Bokang Modimo wa rona,
lona badiredi botlhe ba ona
le ba lo o boifang,
ba bannye le ba bagolo!”6Ka ba ka utlwa sengwe, e kete ke modumo wa bontsi jo bogolo jwa batho, e bile e kete ke kgwaso ya metsi a magolo, gape e kete ke modumo o o thata wa maru, ba re:
“Haleluya!
Gonne Morena,
Modimo wa rona,
Mothatayotlhe,
o tsenye bogosing.
7A re itumeleng, re ipele,
re o galaletse;
gonne lenyalo la Kwana
le tsile,
monyalwi wa yona
o ipaakantse.
Tshen. 21:2,9
8O neilwe go ikapesa ka lesela
le lesweu le le phatsimang,
le le phepa;”ka gonne lesela le lesweu ke ditiro tse di siameng tsa baitshepi.
9Jaanong moengele a nthaya a re: “Kwala o re: Go sego bone ba ba laleleditsweng lenyalo la Kwana.” A ba a nthaya a re: “Mafoko ao ke a boammaaruri a Modimo.”
10Jaanong ka wela fa dinaong tsa gagwe go mo obamela. Mme a nthaya a re: “Nnyaya, se dire jalo! Ke motlhanka-ka-wena le bomorwa-rraago ba ba nang le tshupo ya ga Jesu; obamela Modimo.”
Kana tshupo ya ga Jesu ke mowa wa boporofeti.
12:17
Dit. 10:25,26
11Jaanong ka bona legodimo le butswe, ka ba ka bona pitse e tshweu, mme yo o e palameng a bidiwa Boikanyo le Boammaaruri, e le yo o atlholang ka tshiamo, e bile a tlhabana ka yona.
Tshen. 6:2
1:5
3:14
12Matlho a gagwe a tshwana le kgabo ya molelo, e bile go le dirwalo tse dintsi mo tlhogong ya gagwe, a na le leina le le kwadilweng le le sa itsiweng ke ope, fa e se ene fela;
2:18
3:12
13a apere seaparo se se innweng mo mading, leina la gagwe e le Lefoko la Modimo.
Joh. 1:1
14Mephato e e mo legodimong ya mo sala morago, e palame dipitse tse ditshweu, e apere masela a masweu a a phatsimang a a phepa.
15Go tswa tšhaka e e bogale mo molomong wa gagwe gore a reme merafe ka yona; mme o tla e fudisa ka lore lwa tshipi; a gata segatelo sa weine ya bogale jo bo gaketseng jwa Modimo wa thata yotlhe.
Tshen. 14:19,20
12:5
Jes. 63:3
16A na le leina le le kwadilweng mo seaparong sa gagwe fa seropeng le re: KGOSI YA DIKGOSI LE MORENA WA BARENA.
1 Tim. 6:15
17Ka ba ka bona moengele a le mongwe a eme mo letsatsing, a kua ka lentswe le legolo, a raya dinonyane tsotlhe tse di fofang kwa godimo mo loaping a re: “Tlayang lo phuthegele moletlo o mogolo wa Modimo
18gore lo je dinama tsa dikgosi le tsa balaodi-ba-sekete le tsa dikgosana le tsa dipitse le tsa ba ba di palameng le tsa bagololesegi botlhe le tsa batlhanka le tsa ba bannye le tsa ba bagolo.”
19Ka ba ka bona sebata le dikgosi tsa lefatshe le mephato ya tsona di phuthegetse go tlhabana le yo o palameng pitse le mophato wa gagwe.
16:14,16
20Mme sebata sa tshwarwa mmogo le moporofeti wa maaka yo o dirileng ditshupo fa pele ga sona, tse o timeditseng ba ba amogetseng lotshwao lwa sebata ka tsona, ba obamela setshwantsho sa sona; ka bobedi jwa bona ba latlhelwa mo letsheng la molelo le le tukang molelo wa sebabole, ba ntse ba phela.
13:11-17
20:10
Dan. 7:11,26
21Ba ba setseng bone ba bolawa ka tšhaka e e tswang mo molomong wa yo o palameng pitse; mme dinonyane tsotlhe tsa kgora dinama tsa bone.


c: text/html

text: 8 Go tswa foo, batho botlhe ba ne ba phuthegela kwa patlelong e e neng e le fa pele ga Kgoro ya Metsi+ ka boikaelelo bo le bongwe, mme ba ne ba bolelela Esera+ yo e neng e le mokwalolodi* gore a tlise buka ya Molao wa ga Moshe,+ o Jehofa a neng a o laetse Iseraele.+2 Ka jalo, mo letsatsing la ntlha la kgwedi ya bosupa+ moperesiti Esera o ne a tlisa buka ya Molao fa pele ga phuthego+ ya banna, basadi le botlhe ba ba neng ba ka kgona go reetsa le go tlhaloganya.3 Mme o ne a e balela kwa godimo+ mo patlelong e e fa pele ga Kgoro ya Metsi, go simolola fa letsatsi le tlhaba go fitlha ka sethoboloko, a e balela banna, basadi le botlhe ba ba neng ba kgona go tlhaloganya; mme batho ba ne ba reeditse ka tlhoafalo+ fa go balwa buka ya Molao.4 Mme Esera yo e neng e le mokwalolodi* o ne a ema mo seraleng sa logong se se neng se diretswe tiragalo eo; mme fa thoko ga gagwe ka fa mojeng go ne go eme Matithia, Shema, Anaia, Uria, Hilekia le Maaseia; mme ka fa molemeng go ne go eme Pedaia, Mishaele, Malekija,+ Hashume, Hashe-badana, Sekarea le Meshulame.5 Esera o ne a bula buka batho botlhe ba ntse ba mo lebile, ka gonne o ne a le kwa godimo ga batho botlhe. Fa a ntse a e bula, batho botlhe ba ne ba ema ka dinao.6 Go tswa foo, Esera o ne a baka Jehofa, Modimo yo mogolo wa boammaaruri, mme batho botlhe ba ne ba re, “Amen!* Amen!”+ ba bo ba tsholetsa diatla tsa bone. Morago ga moo, ba ne ba khubama fa pele ga ga Jehofa ba bo ba ikoba fa fatshe.7 Mme Jeshua, Bani, Sherebia,+ Jamine, Akube, Shabethai, Hodia, Maaseia, Kelita, Asaria, Josabade,+ Hanane le Pelaia, ba e neng e le Balefi, ba ne ba tlhalosetsa batho Molao,+ fa batho bone ba ne ba ntse ba eme ka dinao.8 Mme ba ne ba tswelela ba balela Molao wa Modimo wa boammaaruri kwa godimo go tswa mo bukeng eo, ba o tlhalosa ka tsela e e utlwalang sentle e bile ba dira gore o nne le bokao; ka jalo ba ne ba thusa batho go tlhaloganya se se neng se balwa.*+9 Mme Nehemia yo ka nako eo e neng e le mmusi,* Esera+ yo e neng e le moperesiti e bile e le mokwalolodi* le Balefi ba ba neng ba ruta batho, ba ne ba raya batho botlhe ba re: “Letsatsi leno le boitshepo mo go Jehofa, Modimo wa lona.+ Lo se ka lwa hutsafala kgotsa lwa lela.” Gonne batho botlhe ba ne ba lela fa ba ntse ba reeditse mafoko a Molao.10 O ne a ba raya a re: “Tsamayang, lo je dijo tse di monate thata* lo bo lo nwe se se botshe, mme batho ba ba se nang sepe lo ba abele dingwe tsa dijo+ tseo; ka gonne letsatsi leno le boitshepo mo Moreneng wa rona, mme lo se ka lwa utlwa botlhoko, ka gonne boitumelo jo Jehofa a lo bo nayang bo a lo nonotsha.”*11 Mme Balefi ba ne ba ritibatsa batho botlhe, ba re: “Lo se ka lwa lela! ka gonne letsatsi leno le boitshepo, e bile lo se ka lwa utlwa botlhoko.”12 Ka jalo, batho botlhe ba ne ba tsamaya ba ya go ja le go nwa le go abela ba bangwe dijo mme ba ne ba tswelela ba itumetse thata,+ ka gonne ba ne ba tlhalogantse mafoko a ba neng ba a boleletswe.+13 Mo letsatsing la bobedi, ditlhogo tsa batho botlhe tsa dikgotla tsa bone, baperesiti le Balefi ba ne ba phuthega go dikologa Esera yo e neng e le mokwalolodi* gore ba tlhaloganye mafoko a Molao ka mo go oketsegileng.14 Foo ba ne ba fitlhela go kwadilwe mo Molaong gore Jehofa o ne a laetse ka Moshe gore Baiseraele ba ne ba tshwanetse go nna mo diobong* ka nako ya moletlo mo kgweding ya bosupa,+15 le gore ba ne ba tshwanetse go dira kitsiso+ ba bo ba itsise mo metseng yotlhe ya bone le mo Jerusalema yotlhe ba re: “Yang kwa kgaolong e e dithaba mme lo tle ka dikala tse di nang le matlhare tsa ditlhare tsa motlhware, phaene, moretela, mokolane le dikala tse di nang le matlhare tsa ditlhare tse dingwe gore lo dire diobo, go dumalana le se se kwadilweng.”16 Ka jalo, batho ba ne ba tsamaya mme ba tla ka tsone gore ba itirele diobo, mongwe le mongwe mo borulelong jwa gagwe, mmogo le mo malwapeng a bone, mo malwapeng a ntlo ya Modimo wa boammaaruri,+ mo patlelong ya Kgoro ya Metsi+ le mo patlelong ya Kgoro ya Eferaime.+17 Batho botlhe ba ba neng ba boile kwa botshwarwa ba ne ba dira diobo mme ba nna mo diobong tseo, ka gonne Baiseraele ba ne ba ise ba ko ba o dire ka tsela eno go tloga mo motlheng wa ga Joshua+ morwa Nune go tla go fitlha mo letsatsing leo, mo e leng gore ba ne ba itumela fela thata.+18 Mme letsatsi le letsatsi go ne go balwa buka ya Molao wa Modimo wa boammaaruri,+ go simolola ka letsatsi la ntlha go fitlha ka letsatsi la bofelo. Ba ne ba keteka moletlo oo malatsi a le supa, mme mo letsatsing la borobedi go ne ga nna le kopano e e kgethegileng, jaaka go ne go laetswe.+

robotstxt: allowed

filter: keep


text: 20 Mo kgweding ya ntlha, phuthego yotlhe ya Baiseraele e ne ya tla mo nageng ya Tsine, mme batho ba ne ba simolola go nna mo Kadeshe.+ Ke gone kwa Miriame+ a neng a swela gone a bo a fitlhelwa gone.2 Jaanong phuthego e ne e se na metsi,+ mme ba ne ba phuthega mmogo go ganetsana le Moshe le Arone.3 Batho ba ne ba omanya Moshe+ ba re: “Bogolo re ka bo re ile ra swa fa bomorwarraarona ba ne ba swa fa pele ga ga Jehofa!4 Ke ka ntlha yang fa lo tlisitse phuthego ya ga Jehofa mo nageng eno gore rona le diruiwa tsa rona re tle go swela fano?+5 Gape ke ka ntlha yang fa lo re ntshitse kwa Egepeto lwa re tlisa mo lefelong leno le le bosula?+ Ga se lefelo le go ka jalwang peo le difeige le morara* le digaranata mo go lone e bile ga go na metsi a go nwa.”+6 Foo Moshe le Arone ba ne ba tswa fa pele ga phuthego ba ya kwa kgorong ya tente ya bokopanelo mme ba wela fa fatshe ka difatlhego, mme kgalalelo ya ga Jehofa e ne ya simolola go bonala mo go bone.+7 Morago ga moo, Jehofa o ne a raya Moshe a re:8 “Tsaya thobane o bo o phutha phuthego, wena le Arone mogoloo, mme o bue le lefika ba ntse ba go lebile gore le ntshe metsi a lone, mme o ba ntshetse metsi mo lefikeng o bo o naya phuthego le diruiwa tsa bone sengwe sa go nwa.”+9 Ka jalo, Moshe o ne a tsaya thobane fa pele ga ga Jehofa,+ fela jaaka a ne a mo laetse.10 Go tswa foo, Moshe le Arone ba ne ba phuthela phuthego fa pele ga lefika mme a ba raya a re: “Jaanong, utlwang batlhanogi ke lona! A re tla lo ntshetsa metsi mo lefikeng leno?”+11 Foo Moshe o ne a tsholetsa seatla a bo a itaya lefika ka thobane ya gagwe gabedi, mme metsi a mantsi a ne a simolola go tswa, mme phuthego le diruiwa tsa yone tsa simolola go nwa.+12 Moragonyana Jehofa o ne a raya Moshe le Arone a re: “E re ka lo ne lwa se ka lwa bontsha tumelo mo go nna e bile lo sa ntlotla fa pele ga batho ba Iseraele, ga lo kitla lo tsenya phuthego eno mo lefatsheng le ke tla le e nayang.”+13 Ano ke metsi a Meriba,*+ kwa Baiseraele ba neng ba omanya Jehofa gone, mme o ne a ba bontsha gore o boitshepo.14 Morago ga moo, Moshe o ne a romela barongwa kwa kgosing ya Edoma+ ba tswa kwa Kadeshe, a re: “Seno ke se morwarrago Iseraele+ a se buang, ‘O itse mathata otlhe a re neng ra lebana le one.15 Borraarona ba ne ba ya kwa Egepeto,+ mme re ne ra nna kwa Egepeto dingwaga* di le dintsi+ mme Baegepeto ba ne ba re tshwara setlhogo, rona le borraarona.+16 La bofelo re ne ra lelela kwa go Jehofa,+ mme o ne a re utlwa a bo a roma moengele+ a re ntsha kwa Egepeto, mme jaanong re mo Kadeshe, motse o o mo molelwaneng wa naga ya gago.17 Tsweetswee, mma re kgabaganye mo lefatsheng la gago. Ga re kitla re ralala tshimo epe kgotsa lefelo le o jetseng morara* mo go lone e bile ga re kitla re nwa metsi a sediba sepe. Re tla tsamaya mo Tseleng ya Kgosi re sa fapogele ka fa mojeng kgotsa ka fa molemeng go fitlha re kgabaganya naga ya gago.’”+18 Le fa go ntse jalo, Edoma o ne a mo raya a re: “O se ka wa kgabaganya mo nageng ya rona. Fa o ka dira jalo, ke tla tswa ke tla go go kgatlhantsha ka tšhaka.”19 Mme Baiseraele ba ne ba mo raya ba re: “Re tla tlhatloga ka tsela e kgolo, mme fa rona le diruiwa tsa rona re ka nwa metsi a gago, re tla a duelela.+ Re batla fela go kgabaganya ka dinao.”+20 O ne a nna a re: “O se ka wa kgabaganya.”+ Foo Edoma o ne a tswa a ya go mo kgatlhantsha a na le batho ba bantsi le masole* a a nonofileng.21 Ka jalo, Edoma o ne a se ka a letla Iseraele go kgabaganya mo nageng ya gagwe; ka jalo, Iseraele o ne a tswa mo go ene.+22 Batho ba Iseraele, phuthego eo yotlhe, ba ne ba tswa mo Kadeshe mme ba tla mo Thabeng ya Hore.+23 Morago ga moo, Jehofa o ne a raya Moshe le Arone mo Thabeng ya Hore gaufi le molelwane wa lefatshe la Edoma a re:24 “Arone o tla phuthelwa kwa bathong ba gagabo.*+ Ga a kitla a tsena mo lefatsheng le ke tla le nayang Baiseraele ka gonne loobabedi lo ne lwa se ka lwa ikobela taelo e ke neng ka lo e naya ka metsi a Meriba.+25 Tsaya Arone le Eliasare morwawe mme o ba tlise mo Thabeng ya Hore.26 O apole Arone diaparo+ tsa gagwe o bo o di apesa Eliasare+ morwawe mme Arone o tla swela gone.”*27 Ka jalo, Moshe o ne a dira fela jaaka Jehofa a ne a laetse, mme ba ne ba palama Thaba ya Hore phuthego yotlhe e ba lebile.28 Go tswa foo, Moshe o ne a apola Arone diaparo tsa gagwe a bo a di apesa Eliasare morwawe. Morago ga moo, Arone o ne a swela koo kwa godimo ga thaba.+ Mme Moshe le Eliasare ba ne ba fologa thaba.29 Fa phuthego yotlhe e lemoga gore Arone o ne a sule, Baiseraele botlhe ba ne ba lelela Arone malatsi a le 30.+


text:
Download Pleasure tsa manyalo Ntshike ka diatla Mp3
Download Pleasure tsa manyalo Ntshike ka diatla Mp3
Server 2 [mp3/Audio]:
Select one of the working servers.
Keywords: download Pleasure tsa manyalo (Ntshike ka diatla) #Pleasuretsamanyalo mp3, lagu Pleasure tsa manyalo (Ntshike ka diatla) #Pleasuretsamanyalo, Pleasure tsa manyalo (Ntshike ka diatla) #Pleasuretsamanyalo mp3 download, Pleasure tsa manyalo (Ntshike ka diatla) #Pleasuretsamanyalo mp3
Related Song of Pleasure tsa manyalo Ntshike ka diatla
-
Pleasure tsa manyalo (Modimo ke Sethakga)
pleasure tsa manyalo | 05:20
-
Wedding dance | Tsa Manyalo Mix 2021 Volume 1
mrobi motala | 52:32
-
Pleasure tsa manyalo (S'thandwa sam)
pleasure tsa manyalo | 05:35
-
Pleasure tsa Manyalo Ntshike ka diatla (Official Music Video)
Letsaka Studios | 05:13
-
Pleasure tsa manyalo (O reng naa)
pleasure tsa manyalo | 05:02
-
Pleasure tsa manyalo (Pheko tsa monna) #Pleasuretsamanyalo
pleasure tsa manyalo | 05:52


text:
Molao o o amanang le go nyala basadi ba e leng baruaboswa (1-13)
36 Ditlhogo tsa malapa a ditlogolwana tsa ga Gileade morwa Makire+ morwa Manase tsa malapa a bomorwa Josefa, di ne tsa atamela mme tsa bua fa pele ga ga Moshe le dikgosana, e leng ditlhogo tsa malapa a Baiseraele.2 Di ne tsa re: “Morena wa me, Jehofa o ne a go laela gore o kgaoganye lefatshe ka bola+ gore e nne boswa jwa Baiseraele; mme Jehofa o ne a go laela gore o neye bomorwadia Selofehade morwarraarona boswa jwa gagwe.+3 Fa ba nyalwa ke banna ba lotso lo longwe lwa Iseraele, boswa jwa basadi bano le jone bo tla ntshiwa mo bosweng jwa borraarona bo bo bo tsenngwa mo bosweng jwa lotso lo ba tla nyalwang mo go lone, ka jalo bo tla bo bo ntshiwa mo bosweng jwa rona jo re bo abetsweng ka bola.4 Jaanong fa batho ba Iseraele ba nna le Jubile,+ boswa jwa basadi bano le jone bo tla tsenngwa mo bosweng jwa lotso lo ba tla nyalwang mo go lone, ka jalo boswa jwa bone bo tla bo bo ntshiwa mo bosweng jwa lotso lwa borraarona.”5 Foo Moshe o ne a laela Baiseraele ka taelo ya ga Jehofa, a re: “Se lotso lwa bomorwa Josefa lo se buang se a utlwala.6 Seno ke se Jehofa a neng a se laela bomorwadia Selofehade: ‘Ba ka nna ba nyalwa ke mongwe le mongwe yo ba mo ratang. Le fa go ntse jalo, ba nyalwe ke mongwe yo o tswang mo lelapeng la lotso lwa ga rraabone.7 Go se ka ga nna le boswa bope jwa Baiseraele jo bo tswang mo lotsong lo longwe bo fetela kwa lotsong lo longwe, ka gonne Baiseraele ba tshwanetse go ngaparela boswa jwa lotso lwa borraabonemogolo.8 Mme ngwana mongwe le mongwe wa mosetsana yo o abetsweng boswa mo ditsong tsa Iseraele, a nyalwe ke setlogolwana se se tswang mo lelapeng la lotso lwa ga rraagwe,+ gore Baiseraele ba tswelele ba ngaparetse boswa jwa borraabonemogolo.9 Go se ka ga nna le boswa bope jo bo tswang mo lotsong lo longwe bo fetela kwa lotsong lo longwe, ka gonne ditso tsa Iseraele di tshwanetse go ngaparela boswa jwa tsone.’”10 Bomorwadia Selofehade ba ne ba dira fela jaaka Jehofa a ne a laetse Moshe.+11 Ka jalo, Mahela, Tiresa, Hogola, Mileka le Noa, bomorwadia Selofehade,+ ba ne ba nyalwa ke barwa ba bomorwarraagwe rraabone.12 Ba ne ba nyalwa ke banna ba ba tswang mo malapeng a ga Manase morwa Josefa, gore boswa jwa bone bo tswelele bo le mo lotsong lwa lelapa la ga rraabone.13 Tseno ke ditaelo le ditshwetso tsa boatlhodi tse Jehofa a neng a di naya Baiseraele ka Moshe mo sekakeng sa Moabe gaufi le Joredane kwa Jeriko.+
Dintlha Tse di Kwa Tlase
BAEBELE YA THANOLO YA LEFATSHE LE LESHA (E TLHABOLOTSWE KA 2021)


text:
Karolo e e ka fa teng ya phaposi e e boitshepo (15b-26)
41 Go tswa foo, o ne a nkisa kwa phaposing ya Boitshepo* a bo a lekanya* dipota tse di fa thoko ga kgoro; lobota lo lo mo letlhakoreng le lengwe lo ne lo le bophara jwa dikubita di le thataro* mme lo lo mo letlhakoreng le lengwe lo le bophara jwa dikubita di le thataro.2 Kgoro e ne le bophara jwa dikubita di le lesome, mme dipota tse di mo matlhakoreng* a kgoro e ne e le dikubita di le tlhano mo letlhakoreng le lengwe le dikubita di le tlhano mo go le lengwe. O ne a lekanya boleele jwa phaposi eo mme e ne e le dikubita di le 40, mme bophara jwa yone e le dikubita di le 20.3 Go tswa foo, o ne a tsena mo teng* a bo a lekanya lobota lo lo fa thoko ga kgoro, mme lo ne lo le bokima jwa dikubita di le pedi, mme kgoro eno e ne e le bophara jwa dikubita di le thataro. Dipota tse di fa thoko ga kgoro* e ne e le dikubita di le supa.4 Go tswa foo, o ne a lekanya phaposi e e lebaganeng le phaposi ya Boitshepo, mme e ne e le boleele jwa dikubita di le 20 le bophara jwa dikubita di le 20.+ Mme o ne a nthaya a re: “Eno ke phaposi ya Boitshepo Jwa Maitshepo.”+5 Morago ga moo, o ne a lekanya lobota lwa tempele, mme lo ne lo le bokima jwa dikubita di le thataro. Matlwana a a mo matlhakoreng a a dikologileng tempele, a ne a le bophara jwa dikubita di le nnê.+6 Matlwana ao a a mo matlhakoreng e ne e le matlhatlaganyane a mararo. Letlhatlaganyane lengwe le lengwe le ne le na le matlwana a le 30. Go ne go na le dipota go dikologa lobota lwa tempele tse di neng di tshegeditse matlwana a a mo matlhakoreng, gore dikota tsa one di se ka tsa tsena mo loboteng lwa tempele.+7 Mo matlhakoreng oomabedi a tempele go ne go na le tselana e e itsokeletsang* e e neng e ntse e nna sephara fa e tlhatlogela kwa matlwaneng a a kwa godimo.+ Bophara jwa yone bo ne bo oketsega fa motho a tlhatloga a tswa mo letlhatlaganyaneng le le kwa tlase a ya kwa go le le kwa godimodimo a feta mo letlhatlaganyeng le le mo gare.8 Ke ne ka bona setupu se se kwa godimo go dikologa tempele, mme metheo ya matlwana a a mo matlhakoreng e ne e le selekanyo sa lotlhaka lo lo tletseng lwa dikubita di le thataro go ya kwa khoneng.9 Bophara jwa lobota lo lo ka fa ntle lwa matlwana a a mo matlhakoreng e ne e le dikubita di le tlhano. Go ne go na le phatlha* gaufi le moago wa matlwana a a mo matlhakoreng, o e neng e le karolo ya tempele.10 Fa gare ga tempele le diphaposi tsa bojelo*+ go ne go na le lefelo la bophara jwa dikubita di le 20 mo letlhakoreng lengwe le lengwe.11 Fa gare ga matlwana a a mo matlhakoreng le fa phatlheng, go ne go na le kgoro ka fa bokone le kgoro e nngwe ka fa borwa. Bophara jwa phatlha eno e ne e le dikubita di le tlhano go dikologa.12 Kago e e neng e le ka fa bophirima e lebile kwa lebaleng e ne e le bophara jwa dikubita di le 70 le boleele jwa dikubita di le 90; lobota lwa kago eo lo ne lo le bokima jwa dikubita di le tlhano go dikologa.13 O ne a lekanya tempele, mme e ne e le boleele jwa dikubita di le 100. Lebala, kago* le dipota tsa yone, le tsone di ne di le boleele jwa dikubita di le 100.14 Bophara jwa karolo e e kwa pele ya tempele e e lebileng kwa botlhaba mmogo le lebala e ne e le dikubita di le 100.15 O ne a lekanya boleele jwa kago e e lebileng kwa lebaleng le le ka kwa morago, mmogo le mathudi a yone mo matlhakoreng oomabedi, mme e ne e le dikubita di le 100.Gape o ne a lekanya phaposi ya Boitshepo, phaposi ya Boitshepo Jwa Maitshepo+ le mathudi a lolwapa,16 mmogo le matseno, difensetere tse di nang le diforeimi tse ditshesane+ le mathudi a a neng a le mo dikarolong tseo tse tharo. Gaufi le matseno go ne go manegilwe diboto tsa logong+ go tloga mo bodilong go ya kwa difensetereng; mme difensetere di ne di na le dipolanka tse di nang le diphatlha.17 O ne a lekanya karolo e e fa godimo ga kgoro, mo teng ga tempele le kwa ntle ga yone le lobota lotlhe go dikologa.18 Go ne go gabilwe ditšheruba+ le ditshwantsho tsa ditlhare tsa mokolane,+ setlhare sengwe le sengwe sa mokolane se le fa gare ga ditšheruba tse pedi, mme tšheruba nngwe le nngwe e ne e na le difatlhego di le pedi.19 Sefatlhego sa motho se ne se lebile kwa setlhareng sa mokolane mo letlhakoreng le lengwe, mme sefatlhego sa tau* se ne se lebile kwa setlhareng sa mokolane mo letlhakoreng le lengwe.+ Di ne di gabilwe ka tsela eno mo tempeleng yotlhe.20 Ditšheruba tseno le ditshwantsho tsa ditlhare tsa mokolane di ne di gabilwe mo loboteng lwa lefelo le le boitshepo go tloga mo bodilong go ya kwa karolong e e kwa godimo ga kgoro.21 Diforeimi tsa dikgoro* tsa lefelo le le boitshepo di ne di na le matlhakore a manê a a lekanang.+ Fa pele ga lefelo le le boitshepo* go ne go na le sengwe se se tshwanang le22 sebeso sa logong+ se se neng se le bogodimo jwa dikubita di le tharo le boleele jwa dikubita di le pedi. Se ne se na le dikota mo dikhoneng, mme karolo ya sone e e ka fa tlase* le matlhakore a sone di ne di dirilwe ka logong. Foo o ne a nthaya a re: “Eno ke tafole e e fa pele ga ga Jehofa.”+23 Phaposi ya Boitshepo e ne e na le mabati a le mabedi le phaposi ya Boitshepo Jwa Maitshepo e na le mabati a le mabedi.+24 Mabati ao a ne a na le mefama e mebedi e e retologang, lebati lengwe le lengwe le na le mefama e mebedi.25 Mabati a lefelo le le boitshepo a ne a gabilwe ditšheruba le ditshwantsho tsa setlhare sa mokolane, tse di tshwanang le tse di gabilweng mo dipoteng.+ Gape go ne go na le marulelo a logong fa pele ga mathudi ka fa ntle.26 Gape go ne go na le difensetere tsa diforeimi tse ditshesane+ le ditshwantsho tsa ditlhare tsa mokolane mo matlhakoreng oomabedi a mathudi, mmogo le mo matlwaneng a a mo matlhakoreng a tempele le mo marulelong.
Dintlha Tse di Kwa Tlase
^ Seheb., “kwa tempeleng.” Mo kgaolo 41 le 42, polelwana eno e kaya phaposi ya Boitshepo kgotsa lefelo lotlhe le le boitshepo (go akaretsa Boitshepo le Boitshepo Jwa Maitshepo).


text: 13 Baiseraele ba ne ba dira se se bosula gape mo matlhong a ga Jehofa,+ mme Jehofa o ne a ba tsenya mo seatleng sa Bafilisitia+ dingwaga di le 40.2 Ka yone nako eo, go ne go na le monna mongwe wa lelapa la Badana+ kwa Sora,+ yo leina la gagwe e neng e le Manoa.+ Mosadi wa gagwe o ne a sa tshole.+3 Fa nako e ntse e tsamaya, moengele wa ga Jehofa o ne a bonala kwa mosading yono mme a mo raya a re: “Bona, o moopa e bile ga o na ngwana. Le fa go ntse jalo, o tla ima mme o tla tshola ngwana wa mosimane.+4 Jaanong o nne kelotlhoko gore o se ka wa nwa beine kgotsa sepe fela se se tagang+ e bile o se ka wa ja sepe se se seng phepa.+5 O tla ima mme o tla tshola ngwana wa mosimane, mme moriri wa gagwe o se ka wa kgaolwa le ka motlha+ ka gonne ngwana yoo o tla nna Monasirite wa Modimo go tloga fela fa a tsholwa,* mme ke ene yo o tla gololang Baiseraele mo seatleng sa Bafilisitia.”+6 Go tswa foo, mosadi o ne a tsamaya mme a bolelela monna wa gagwe jaana: “Monna wa Modimo wa boammaaruri o ne a tla kwa go nna, mme o ne a lebega jaaka moengele wa Modimo wa boammaaruri, a boifisa thata. Ga ke a ka ka mmotsa gore o ne a tswa kae e bile ga a ka a mpolelela leina la gagwe.+7 Mme o ne a nthaya a re, ‘O tla ima mme o tla tshola ngwana wa mosimane. Jaanong o se ka wa nwa beine kgotsa sepe fela se se tagang e bile o se ka wa ja sepe se se seng phepa, ka gonne ngwana yoo o tla nna Monasirite wa Modimo go tloga fela fa a tsholwa* go fitlha ka letsatsi le a swang ka lone.’”8 Manoa o ne a rapela Jehofa a re: “Intshwarele Jehofa. Tsweetswee, a monna wa Modimo wa boammaaruri yo o sa tswang go mo romela, a tle gape gore a re rute se re tshwanetseng go se dira ka ngwana yo o tla tsholwang.”9 Ka jalo, Modimo wa boammaaruri o ne a reetsa Manoa, mme moengele wa Modimo wa boammaaruri o ne a tla gape kwa mosading yono fa a ne a ntse mo tshimong; monna wa gagwe e bong Manoa o ne a se na le ene.10 Mosadi yono o ne a siana ka bonako mme a ya go bolelela monna wa gagwe a re: “Tla o bone! Monna yo o neng a iponatsa kwa go nna maloba, o tlile gape mo go nna.”+11 Foo Manoa o ne a ema a bo a tsamaya le mosadi wa gagwe. O ne a tla kwa monneng yono mme a mo raya a re: “A ke wena monna yo o neng o bua le mosadi wa me?” Mme ene o ne a re: “Ke nna.”12 Go tswa foo, Manoa o ne a re: “E kete mafoko a gago a ka diragala. Ngwana yoo o tla tshela botshelo jo bo ntseng jang e bile o tla dira tiro efe?”+13 Ka jalo, moengele wa ga Jehofa o ne a raya Manoa a re: “Mosadi wa gago o tshwanetse go tila go dira dilo tsotlhe tse ke di mmoleletseng.+14 Ga a tshwanela go ja sepe fela se se tswang mo setlhareng sa morara,* ga a tshwanela go nwa beine kgotsa sepe fela se se tagang+ e bile ga a tshwanela go ja selo sepe fela se se seng phepa.+ A ikobele sengwe le sengwe se ke se mo laetseng.”15 Jaanong Manoa o ne a raya moengele wa ga Jehofa a re: “Tsweetswee nna fano, mme mma re go baakanyetse potsane.”+16 Le fa go ntse jalo, moengele wa ga Jehofa o ne a raya Manoa a re: “Le fa nka nna fano, ga nkitla ke ja dijo tsa gago; mme fa o batla go isetsa Jehofa setlhabelo se se fisiwang, o ka se isa.” Manoa o ne a sa itse gore e ne e le moengele wa ga Jehofa.17 Foo Manoa o ne a raya moengele wa ga Jehofa a re: “Leina la gago ke mang,+ gore fa lefoko la gago le diragala re tle re kgone go go tlotla?”18 Le fa go ntse jalo, moengele wa ga Jehofa o ne a mo raya a re: “Ke ka ntlha yang fa o botsa leina la me, e re ka e le le le gakgamatsang?”19 Go tswa foo, Manoa o ne a tsaya potsane le setlhabelo sa dijo tsa ditlhaka a bo a di isetsa Jehofa mo lejeng. Mme Modimo o ne a dira sengwe se se gakgamatsang fa Manoa le mosadi wa gagwe ba ntse ba lebile.20 Fa kgabo ya molelo e tlhatlogela ntlheng ya legodimo e tswa mo sebesong, moengele wa ga Jehofa o ne a tlhatloga mo kgabong eo ya molelo a tswa mo sebesong Manoa le mosadi wa gagwe ba ntse ba lebile. Ka yone nako eo, ba ne ba wela fa fatshe ka difatlhego.21 Moengele wa ga Jehofa o ne a se ka a bonala gape mo go Manoa le mosadi wa gagwe. Ka yone nako eo, Manoa o ne a lemoga gore e ne e le moengele wa ga Jehofa.+22 Go tswa foo, Manoa o ne a raya mosadi wa gagwe a re: “Ruri re tlile go swa ka gonne re bone Modimo.”+23 Mme mosadi wa gagwe o ne a mo raya a re: “Fa e le gore Jehofa o ne a batla go re bolaya, a ka bo a sa amogela setlhabelo se se fisiwang+ le setlhabelo sa dijo tsa ditlhaka go tswa mo seatleng sa rona, a ka bo a sa re bontsha dilo tseno tsotlhe e bile a ka bo a sa re bolelela sepe sa dilo tseno.”24 Moragonyana mosadi yono o ne a tshola ngwana wa mosimane mme a mmitsa Samesone;+ mme fa mosimane a ntse a gola, Jehofa o ne a tswelela a mo segofatsa.25 Fa nako e ntse e tsamaya, moya wa ga Jehofa o ne wa tla mo go ene+ a le kwa Mahane-dana,+ fa gare ga Sora le Eshetaole.+


text:
91A boa a ba raya a re: “Ammaaruri ke lo raya ke re: Go na le bangwe mo go ba ba emeng fano, ba ba se kitlang ba utlwa loso ka gope, go tsamaya ba bone puso ya Modimo e tsile ka thata.”
2Morago ga malatsi a le marataro Jesu a tsaya Petoro le Jakobo le Johane, a tlhatlogela nabo mo thabeng e e kwa godimo kwa thoko ba le bosi. Jaanong a fetoga setshwano fa pele ga bone. 3Diaparo tsa gagwe tsa phatsima, tsa nna ditshweu thata jaaka semathana, mo go se nang mosweufatsi ope mo lefatsheng yo o ka sweufatsang jalo. 4Ga ba ga bonala fa go bone Elia a na le Moše, ba bua le Jesu. 5Petoro a simolola go bua, a raya Jesu a re: “Moruti, go monate mo go rona go nna fano; nte re dire metlaagana e le meraro, mongwe e nne wa gago, o mongwe wa ga Moše, o mongwe wa ga Elia.” 6Mme o ne a sa itse se a se buang, ka ba ne ba boifa thata.
7Foo ga tla leru, la ba ritifalela; ga ba ga tswa lentswe mo lerung la re: “Yoo ke Morwaake yo o rategang; mo utlweng!”
2 Pet. 1:17
8Ka bonako ya re ba šebašeba, ba se ka ba tlhola ba bona ope, fa e se Jesu a le esi, a na le bone.
9Ya re ba fologa mo thabeng, a ba laela gore ba se bolelele ope tse ba di bonyeng, Morwa-Motho a ise a tsoge mo baswing.
10Ba boloka lefoko leo mo go bone, ba botsanya gore go tsoga mo baswing ke go reng. 11Jaanong ba mmotsa ba re: “Ke go reng, fa Baitsedikwalo ba re, Elia o tshwanetse go tla pele?”
12A ba raya a re: “Ee, Elia o tla tla pele go siamisa tsotlhe; mme go kwadilwe jang ka ga Morwa-Motho gore a boge dilo tse dintsi, a be a nyadiwe?
Jes. 53:3
13Mme ke lo raya ke re: Elia o setse a tsile, mme ba dirile ka ene ka fa ba ratileng ka teng, fela jaaka go kwadilwe ka ga gagwe.”
1 Dikg. 19:2,10
14Ya re ba fitlha kwa barutweng, ba bona batho ba bantsi ba ba dikanyeditse le Baitsedikwalo ba ganetsanya nabo. 15Ka bonako ya re bontsi joo bo mmona, jwa gakgamala, jwa tabogela kwa go ene, jwa mo dumedisa. 16Ene a ba botsa a re: “Lo ganetsanyang nabo?”
17Mongwe wa batho a mo araba a re: “Moruti, ke tsisitse morwaake kwa go wena, o na le mowa o o semumu. 18Mme gongwe le gongwe kwa o mo tshwarang teng, o a mo rutlarutla, a phoke mafulo, a phuranye meno, a kwatlalale. Ke buile le barutwa ba gago gore ba o kgarameletse ntle, mme ba paletswe.”
19Jesu a ba raya a re: “Mofuta wa batho ba ba sa dumeleng ke lona! Ke tla nna le lona go fitlhelela leng? Ke tla lo itshokela sebaka se se kana kang? Mo tsiseng kwano go nna!” 20Ba mo isa kwa go ene; ya re ngwana a mmona, mowa wa akofa wa mo rutlarutla, a wela fa fatshe, a bidikama, a phoka mafulo. 21Jesu a botsa rraagwe a re: “Ke sebaka se se kae a ntse a ntse jaana?”
Yoo a re: “Go tswa bonyaneng jwa gagwe. 22Mme gantsi o mo digetse mo molelong le mo metsing go mmolaya. Jaanong fa o nonofile go dira sengwe, re tlhomogele pelo, o re thuse!”
23Jesu a mo raya, a re: “A o a re: ‘Fa o nonofile’? Tsotlhe di ka dirafalela ene yo o dumelang.”
24Ke fa rra-ngwana a goa ka dikeledi a re: “Ke a dumela! Thusa go tlhoka-tumelo ga me!”
25Mme ya re Jesu a bona batho ba tabogela mmogo teng, a kgalemela mowa o o itshekologileng, a o raya a re: “Wena mowa o o semumu, o o bosusu, ke a go laola: Tswaa mo go ene, mme o se ka wa tlhola o boela mo go ene!”
26Ke fa o goa, o mo rutlarutla thata, o tswa; mosimane a nna jaaka moswi, mo ba bantsi ba bileng ba re: “O sule.”
27Mme Jesu a mo tshwara seatla, a mo kakatlolola, a ba a tsoga.
28Ya re a tsena mo ntlong, barutwa ba gagwe ba mmotsa kwa thoko ba re: “Ke go reng, fa rona re paletswe ke go o kgarameletsa ntle?”
29A ba raya a re: “Mofuta o ga o ka ke wa tswa ka sepe, fa e se ka thapelo le ka go itima dijo.”
30Jaanong ba tloga teng, ba ralala Galelea; mme a sa rate gore go itse ope. 31Gonne o ne a ruta barutwa ba gagwe, a ba raya a re: “Morwa-Motho o tla neelwa mo diatleng tsa batho, mme ba tla mmolaya; mme e tla re a sena go bolawa, a tsoge morago ga malatsi a le mararo.”
10:32-34
32Mme ba se ka ba tlhaloganya polelo eo, ba be ba boifa go mmotsa.
33Jaanong ba fitlha kwa Kaperenaume. Ya re a le mo ntlong, a ba botsa a re: “Lo ne lo buisanya ka ga eng mo tseleng?”
34Mme ba didimala; gonne ba ne ba ganetsantse mo tseleng gore yo mogolo ke mang. 35Jesu a nna fa fatshe, a bitsa ba ba 12, a ba raya a re: “Fa mongwe a rata go nna wa pele, a a nne wa morago mo go botlhe, le modiredi wa botlhe.”
36A ba a tsaya ngwana, a mo emisa mo gare ga bone, a mo diketsa ka mabogo, a ba raya a re:
37“Yo o tsholang mongwe wa bana ba ba ntseng jaana ka ntlha ya leina la me, o a ntshola; mme yo o ntsholang, ga a tshole nna, o tshola ene yo o nthomileng.”
38Johane a mo raya a re: “Moruti, re bonye mongwe yo o sa re lateleng, a kgarameletsa medemone ntle ka leina la gago: mme ra mo iletsa, ka a sa re latele.”
39Mme Jesu a re: “Lo se ka lwa mo iletsa; gonne ga go ope yo e ka reng a dira kgakgamatso ka leina la me, a akofa a bua bosula ka ga me.
40Kana yo o sa lweng le rona o goga le rona.
41Le gona yo o tla lo nosang metsi ka sego ka leina la me, ka lo le ba ga Keresete, ammaaruri ke lo raya ke re: Ga a nke a latlhegelwa ke tuelo ya gagwe ka gope.
42“Yo o tla kgopisang mongwe wa ba babotlana ba, ba ba dumelang mo go nna, go molemo mo go ene, fa lolwala lo logolo lo ka bo lo gokeletswe mo molaleng wa gagwe, mme a latlhelwa mo lewatleng. 43Fa seatla sa gago se go kgopisa, o se kgaole; gonne go molemo go wena go tsena mo bophelong, o le segole, bogolo go ya mo moleteng, e bong mo molelong o o sa ka keng wa tingwa, o na le diatla tse pedi,
44kwa seboko sa bone se sa sweng le molelo o sa timeng teng.
45Fa lonao lwa gago lo go kgopisa, o lo kgaole; gonne go molemo go wena go tsena mo bophelong, o le setlhotsa, bogolo go go latlhelwa mo moleteng, o na le dinao tse pedi, 46kwa seboko sa bone se sa sweng le molelo o sa timeng teng.
47Fa leitlho la gago le go kgopisa, o le gonye; gonne go molemo go wena go tsena mo pusong ya Modimo, o le moitlho, bogolo go go latlhelwa mo moleteng wa molelo, o na le matlho a mabedi,
48‘kwa seboko sa bone se sa sweng le molelo o sa timeng teng.’
49“Gonne mongwe le mongwe o tla lokwa ka molelo; le setlhabelo sengwe le sengwe se tla lokwa ka letswai.
50“Letswai le molemo; mme fa letswai le tswapogile, lo tla le tswaisa ka eng?
“Nnang le letswai mo go lona, lo agisanye.”
Luka 14:34
Bakol. 4:6


text:
531Sefela sa thuto sa ga Dafita se se kwaletsweng moopedisi, se opelwa ka moopelo wa: “Bolwetse”.
2Lesilo le bua mo pelong ya lone le
re:
“Modimo ga o yo!”
Ba a senya, ba dira tsa bokgopo
jo bo maila;
ga go ope yo o dirang molemo.
3Modimo o lebile bana ba batho
o le mo legodimong
gore o bone fa go le mongwe
yo o batlang Modimo.
4Ba fapogile botlhe,
ba senyega mmogo;
ga go ope yo o dirang molemo,
le e seng a le mongwe fela.
5A ba ba dirang tshiamololo
ga ba na kitso,
bona ba ba metsang batho ba me
jaaka ba ja senkgwe?
Modimo ga ba o bitse.
6Foo53:6 Go tewa ka letsatsi la katlholo. ba tla tshoga
mo go boitshegang;
gonne Modimo
o phatlaladitse marapo
a yo o go dikanyeditseng ka ntwa.
O ba tlhabisitse ditlhong;
gonne Modimo o ba latlhile.
7E kete pholoso ya Iseraele
e ka bo e tla e e tswang mo Sione!
E ne e tla re Modimo a fetola
tatlhego ya morafe wa gagwe,
Jakobe a duduetse,
Iseraele a itumele.


text:
31“Bonang, ke tla roma morongwi wa me gore a baakanye tsela fa pele ga me. Mme Morena yo lo mmatlang o tla tla kwa Tempeleng ya gagwe ka tshoganyetso, e bong moengele wa kgolagano yo o lo kgatlhang. Bonang, o e tla,” go bua Morena wa masomosomo.
Mar. 1:2
Luka 1:17
2Mme ke mang yo o ka itshokelang letsatsi la go tla ga gagwe? go tla ema mang mogang a bonalang? Gonne o tshwana le molelo wa mogakolosi; o tshwana le molora wa matlhatswi.
3O tla nnela go gakolosa le go itshekisa selefera. O tla itshekisa bomorwa Lefi, a ba tlhapisa jaaka go tlhatswiwa gouta le selefera, gore ba isetse Morena tshupelo ka tshiamo.
4Foo tshupelo ya Juta le ya Jerusalema e tla natefela Morena jaaka mo malatsing a kgale le jaaka mo dinyageng tsa bogologolo.
5“Ke tla lo atamela ka tshekiso ke le mosupi yo o bobebe, ke betsa badiri ba mereo ya boloi le ba ba itshepololang nyalo le ba ba ikanang ka maaka, le ba ba gatelelang badiredi ba bone mo tuelong le motlholagadi le khutsana, le ba ba siamololelang moeng, ba sa mpoife,” go bua Morena wa masomosomo.
6“Gonne nna Morena ga ke a fetoga; mme lona lo ntse lo le bomorwa Jakobe3:6 Ke go re: Motsietsi. fela.
7Go tloga mo malatsing a borraeno lo fapogile mo melaong ya me, ga lo a ka lwa e tshegetsa. Boelang kwa go nna, foo ke tla boela kwa go lona,” go bua Morena wa masomosomo! “Mme lo botsa lo re: ‘Re na le go boa mo go eng?’
8A motho o ka tsietsa Modimo? Nnyaya! Mme lona lo ntse lo ntsietsa. Mme lo botsa lo re: ‘Re go tsieditse ka eng?’ Ka kabelo ya lesome le ka lekgetho. 9Lo hutsitswe ka khutso, mme lo ntse lo ntsietsa lona setšhaba sotlhe.
10Tlisang kabelo ya lesome yotlhe kwa ntlong ya lehumo gore go nne dijo mo Ntlong ya me! A ko lo nteke ka go dira jalo, lo bone gore a ga nkitla ke lo bulela dithoba tsa legodimo, ke lo goromeletsa lesego go fitlha lo sa tlhoke sepe.” Go bua Morena wa masomosomo. 11“Mme ke tla thibela seji mo go lona gore se se ka sa lo senyetsa dijwalo tsa masimo; le gona setlhare sa moweine ga se kitla se tlhoka go lo ungwela,” go bua Morena wa masomosomo. 12“Ditšhaba tsotlhe di tla lo tumisa di re: ‘Lo letlhogonolo;’ gonne lefatshe la lona e tla nna le le kgatlhisang,” go bua Morena wa masomosomo.
13“Mafoko a lona a makete mo go nna,” go bua Morena. “Mme lo botsa lo re: ‘Re ne ra buisanya eng se se go kgopisitseng?’ 14Lo buile lwa re: ‘Ke lefelafela go direla Modimo. Go re thusa eng, fa re tshegeditse ditaelo tsa ona, mme re tsamaya ka diaparo tsa khutsafalo fa pele ga Morena wa masomosomo? 15Ka moo rona re tumisa ba ba ikgogomosang; le gona ba ba dirang tsa boikepo ba a tswelela pele; e bile ba raela Modimo, mme ba a falola!’ ”
16Ke fa ba ba boifang Morena ba buisanya. Mme Morena a reetsa, a utlwa; ga kwalwa lokwalo lwa segopotso fa pele ga gagwe, lwa kwalelwa ba ba boifang Morena, ba ba tlotlang leina la gagwe. 17“E tla re ka letsatsi le ke le etleetsang ba nne ba me,” go bua Morena wa masomosomo; “ke tla ba rekegela jaaka monna a rekegela morwawe yo o mo direlang.
18Mme lo tla baa lo bona pharologanyo fa gare ga mosiami le moikepi, fa gare ga yo o direlang Modimo le yo o sa o direleng.


text:
KGAOLO YA BOSOMETLHANO
O ne A Femela Batho ba Modimo
1-3. (a) Ke eng fa Esethere a ka tswa a ne a boifa fa a akanya ka go bona monna wa gagwe? (b) Re tlile go sekaseka dipotso dife ka ga Esethere?
ESETHERE o ne a leka go ritibala fa a ntse a atamela lolwapa lwa ntlo ya segosi kwa Shushane. Go ne go se motlhofo. Sengwe le sengwe ka ntlo ya segosi se ne se dirilwe ka tsela e e jesang kgakge—ditshwantsho tsa yone tse di mebalabala tsa dipoo tse di diphuka, tsa bahulametswi le tsa ditau tse di neng di gabilwe mo loboteng lwa ditena tse di phatsimang, dipilara tsa yone tsa leje le difikantswe tsa yone tse dikgolo, tota le lefelo le ntlo eno e neng e le mo go lone le le tsholetsegileng le le gaufi le Dithaba tsa Zagros, tse di neng di apesitswe ke kapoko e bile le le gaufi le metsi a a itshekileng a noka ya Choaspes. Sengwe le sengwe se ne se diretswe go gopotsa moeti mongwe le mongwe ka maatla a magolo a monna yo o neng a ipitsa “kgosi e kgolo,” yo Esethere a neng a tlile go mmona, yo gape e neng e le monna wa gagwe.
2 Monna wa gagwe! Ga go na mosetsana ope yo o ikanyegang wa Mojuda yo o neng a ka batla go nyalwa ke monna yo o tshwanang le Ahasueruse! * O ne a sa tshwane le banna ba ba jaaka Aborahame, monna yo ka boikokobetso a ileng a amogela kaelo ya Modimo ya gore a reetse Sara, mosadi wa gagwe. (Gen. 21:12) Kgosi eno e ne e sa itse go le kalo kgotsa e sa itse sepe ka Modimo wa ga Esethere e bong Jehofa, kgotsa ka Molao wa Gagwe. Le fa go ntse jalo, Ahasueruse o ne a itse melao ya Baperesia, go akaretsa le molao o o iletsang selo se Esethere a neng a tloga a se dira. O ne a batla go dira eng? Aitsane molao oo o ne o laela gore ope fela yo o ka tlang kwa kgosing ya Peresia, kgosi e sa mmitsa o tshwanetse go bolawa. Esethere o ne a le mo tseleng e e yang kwa kgosing le fa gone a ne a sa bidiwa. Fa a ntse a atamela lolwapa lo lo mo teng, lo fa a le mo go lone kgosi e tla kgonang go mmona e le mo setulong sa yone sa bogosi, a ka tswa a ne a akanya gore o ya go bolawa.—Bala Esethere 4:11; 5:1.
3 Goreng a ne a itsenya mo kotsing jaana? Mme re ka ithuta eng mo tumelong ya mosadi yono yo o molemo? Sa ntlha, mma re bone gore go tlile jang gore Esethere a nne le maemo a a kgethegileng a go nna kgosigadi ya Peresia.
Tsela e Esethere a Godileng ka Yone
4. Esethere o godisitswe jang, mme go tlile jang gore a nne le ntsalae e bong Moredekai?
4 Esethere e ne e le khutsana. Re itse go le gonnye fela ka batsadi ba gagwe ba ba neng ba mmitsa Hadasa e leng lefoko la Sehebera le le kayang “moretela,” setlhatshana se sentle se se thunyang dithunya tse ditshweu. Fa batsadi ba ga Esethere ba sena go tlhokafala, monna mongwe wa losika lwa gagwe yo o pelontle yo o bidiwang Moredekai, o ne a mo tlhokomela. E ne e le ntsalae Esethere mme o ne a feta Esethere thata ka dingwaga. O ne a tsaya Esethere a ya go nna le ene kwa ntlong ya gagwe mme a mo tshwara jaaka morwadie.—Eseth. 2:5-7, 15.
5, 6. (a) Moredekai o godisitse Esethere jang? (b) Moredekai le Esethere ba ne ba tshela botshelo jo bo ntseng jang kwa Shushane?
5 Moredekai le Esethere e ne e le batshwarwa ba Bajuda kwa motsemogolong wa Peresia, kwa gongwe ba neng ba tshwanelwa ke go itshokela go nyadiwa ka ntlha ya bodumedi jwa bone le Molao o ba neng ba leka go o latela. Le fa go ntse jalo, Esethere o tshwanetse a bo a ile a atamalana thata le ntsalae fa a ntse a mo ruta ka ga Jehofa, Modimo yo o kutlwelobotlhoko, yo mo nakong e e fetileng a ileng a namola batho ba Gagwe gantsi mo mathateng—e bile a ne a tlile go dira jalo gape. (Lefi. 26:44, 45) Ga go pelaelo gore tsela e Esethere le Moredekai ba neng ba ratana le go tshepana ka yone, e ne ya gola.
6 Go bonala Moredekai e ne e le modiredi kwa ntlong ya segosi kwa Shushane, a nna mo kgorong ya kgosi ka metlha le batlhanka ba bangwe ba kgosi. (Eseth. 2:19, 21; 3:3) Ga re itse gore Esethere yo mosha o ne a dira eng fa a ntse a gola, mme gone a ka tswa a ne a tlhokomela ntsalae yo a neng a setse a godile, a tlhokomela le ntlo ya ga ntsalae, e gongwe e neng e le mo karolong ya motse ya maemo a a kwa tlase e e kwa moseja ga noka go tswa kwa ntlong ya segosi. Gongwe o ne a itumelela go ya kwa marekisetsong a Shushane, kwa bathudi ba gouta, ba selefera le bagwebi ba bangwe ba neng ba rekisa dilwana tsa bone gone. Esethere o tshwanetse a bo a ne a sa akanye gore moragonyana dilwana tseo tsa manobonobo e ne e tla nna dilo tse di tlwaelegileng mo go ene; o ne a sa itse gore isagwe e mo tshwaretse eng.
O ne “A le Montle”
7. Ke eng fa Fasheti a ne a tseelwa maemo a go nna kgosigadi, mme morago ga moo go ne ga direga eng?
7 Letsatsi lengwe mo Shushane go ne go dumaduma magatwe a gore go na le mathata kwa ntlong ya kgosi. Fa Ahasueruse a ne a dirile moletlo o mogolo go itumedisa dikgosana tsa gagwe ka dijo tsa maemo le beine, o ne a swetsa ka gore go bidiwe mosadi wa gagwe yo montle e bong kgosigadi Fasheti, yo le ene a neng a keteka le basadi go sele. Mme Fasheti o ne a gana go tla. E re ka kgosi e ne e tlhabisitswe ditlhong e bile e galefile, e ne ya botsa bagakolodi ba yone gore Fasheti o tshwanetse go otlhaiwa jang. Go ne ga felela jang? O ne a tseelwa maemo a go nna kgosigadi. Batlhanka ba kgosi ba ne ba tswa letsholo la go batla makgarebane a mantle mo nageng yotlhe; kgosi e ne e tla tlhopha kgosigadi e ntšha mo go one.—Eseth. 1:1–2:4.
8. (a) Ke eng fa Moredekai a ka tswa a ne a tshwenyegile fa Esethere a ntse a gola? (b) O akanya gore re ka dirisa jang kgakololo ya Baebele ya go leba bontle ka tekatekano? (Bona le Diane 31:30.)
8 Akanya fela Moredekai a ntse a leba Esethere gangwe le gape ka lorato, a le motlotlo mme gape a tshwenyegile ka gore ntsalae o setse a godile—mme jaanong ke mosadi yo montle thata. Re bala jaana: “Morweetsana yono o ne a bopegile sentle e bile a le montle.” (Eseth. 2:7) Baebele e tlhalosa bontle ka tsela e e tekatekano—bo a kgatlha, mme gone bo tshwanetse go tsamaisana le botlhale le boikokobetso. Go seng jalo, bo ka dira gore motho a ikgantshe, a nne mabela a bo a nne le mekgwa e mengwe e e sa siamang. (Bala Diane 11:22.) A o kile wa bona seo se direga? Mme bontle jwa ga Esethere bo ne bo tla mo dira motho yo o ntseng jang—yo o molemo kgotsa yo o bosula? Go ne go tla bonala fa nako e ntse e tsamaya.
9. (a) Go ne ga direga eng fa batlhanka ba kgosi ba bona Esethere, mme ke eng fa go ne go le thata gore a kgaogane le Moredekai? (b) Ke eng fa Moredekai a ne letla Esethere go nyalwa ke moheitane? (Akaretsa le lebokose.)
9 Batlhanka ba kgosi ba ne ba bona Esethere. Ka nako ya letsholo la bone, ba ne ba mo tsaya mo go Moredekai mme ba mo isa kwa ntlong ya segosi e e kwa moseja ga noka. (Eseth. 2:8) Go tshwanetse ga bo go ne go le thata gore ba kgaogane ka gonne ba ne ba ntse jaaka rre le morwadie. Moredekai o ne a ka se batle gore morwadie yo a mo godisitseng a nyalane le motho ope yo e seng modumedi, tota le fa e le kgosi, mme go ne go se sepe se a ka se dirang. * Ruri Esethere o tshwanetse a bo a ile a reetsa ka tlhoafalo fa Moredekai a ntse a mo gakolola pele a tsewa! Fa a ne a le mo tseleng go ya kwa ntlong ya segosi kwa Shushane, o ne a ipotsa dipotso tse dintsi. O ne a tlile go tshela botshelo jo bo ntseng jang?
O ne A Bona Kamogelo “mo Matlhong a Mongwe le Mongwe yo o Mmonang”
10, 11. (a) Ke eng fa go ne go ka nna motlhofo gore Esethere a amiwe ke lefelo le lesha le a neng a nna mo go lone? (b) Moredekai o ne a bontsha jang gore o tshwenyegile ka botsogo jwa ga Esethere?
10 Esethere o ne a iphitlhela a le mo lefelong le lesha le a neng a sa le tlwaela. E ne e le mongwe wa “barweetsana ba le bantsi” ba ba neng ba phuthilwe mo dikarolong tsotlhe tsa Mmusomogolo wa Peresia. Dingwao tsa bone, dipuo tsa bone mmogo le tsela e ba neng ba itshwara ka yone e tshwanetse ya bo e ne e farologane thata. Barweetsana bano ba ne ba tlhokometswe ke molaodi mongwe yo o bidiwang Hegai, mme ba ne ba tshwanetse go ntlafadiwa gore ba nne bantle thata, ba sidilwa ka maokwane a a nkgang monate, lobaka lwa ngwaga. (Eseth. 2:8, 12) Lefelo le barweetsana bano ba neng ba nna mo go lone le tsela e ba neng ba tshela ka yone e ne ya dira gore bangwe ba bone ba amege thata ka ditebego tsa bone, ba nne mabela ba bo ba nne le moya wa go gaisana. Botshelo joo bo ne jwa ama Esethere jang?
11 Moredekai o ne a tshwenyegile thata ka Esethere go feta motho ope fela. Pego eno ya Baebele e bontsha gore letsatsi le letsatsi o ne a iphetisa gaufi le ntlo ya basadi, a batla go utlwa gore Esethere o ntse a tsoga jang. (Eseth. 2:11) Fa a utlwa gore Esethere o ntse a itshwere sentle, gongwe a bolelelwa ke batlhanka ba ntlo ya segosi ba ba neng ba dumela go mo thusa, o tshwanetse a bo a ne a ikutlwa a le motlotlo ka ene. Ka ntlha yang?
12, 13. (a) Batho ba ba neng ba nna le Esethere ba ne ba ikutlwa jang ka ene? (b) Ke eng fa Moredekai a ka tswa a ne a itumeletse go utlwa gore Esethere ga a bolela gore ke Mojuda?
12 Hegai o ne a kgatlhiwa thata ke Esethere mo a neng a mmontsha bopelonomi jwa lorato mme a mo naya malata a le supa le lefelo le le a gaisang otlhe mo ntlong ya basadi. Tota e bile, pego eno ya re: “Nako eno yotlhe Esethere o ne a tswelela a bona kamogelo mo matlhong a mongwe le mongwe yo o mmonang.” (Eseth. 2:9, 15) A batho bano botlhe ba ne ba kgatlhiwa fela ke bontle jwa gagwe? Nnyaa, go ne go na le sengwe se se kgatlhang thata ka Esethere go feta bontle jwa gagwe.
13 Ka sekai, re bala jaana: “Esethere o ne a sa bolela kaga batho ba gagabo kgotsa kaga ba losika lwa gagwe, gonne Moredekai ka boene o ne a mo laetse gore a se ka a bolela.” (Eseth. 2:10) Moredekai o ne a laetse mosetsana yono gore a se ka a bua gore ke Mojuda; ga go pelaelo gore o ne a bona gore batho ba segosi ba Peresia ba tlhoile batho ba gaabo. Ruri o tshwanetse a bo a ne a itumedisiwa ke go itse gore le fa Esethere a sa tlhole a nna le ene ka nako eo, o ne a sa ntse a le botlhale e bile a le kutlo!
14. Gompieno basha ba ka etsa jang sekao sa ga Esethere?
14 Gompieno basha le bone ba ka ipedisa batsadi ba bone kgotsa batho ba ba ba godisang. Tota le fa batsadi ba bone ba sa ba bone—ba dikologilwe ke batho ba ba itshelelang fela, ba ba nang le boitsholo jo bo sa siamang kgotsa ba ba setlhogo—ba ka kgona go gana tlhotlheletso e e sa siamang mme ba tswelele ba ngaparetse melao e ba itseng gore e siame. Fa ba dira jalo, ba ipedisa pelo ya ga Rraabone yo o kwa legodimong, fela jaaka Esethere a ne a dira.—Bala Diane 27:11.
15, 16. (a) Esethere o ne a bona jang kamogelo ya kgosi? (b) Ke eng fa botshelo jo bosha jwa ga Esethere e ka tswa e ne e le kgwetlho?
15 Fa nako ya gore Esethere a ye go ema fa pele ga kgosi e goroga, o ne a letlelelwa go tlhopha dilo dipe fela tse a akanyang gore o tla di tlhoka, gongwe gore a itire montle le go feta. Le fa go ntse jalo, o ne a nna boikokobetso mme a se ka a kopa sepe ntle le se Hegai a rileng o tla mo naya sone. (Eseth. 2:15) A ka tswa a ile a lemoga gore bontle ka bojone bo ka se gape pelo ya kgosi; go nna boingotlo le go ikokobetsa e ne e le tsone dinonofo tse di sa tlwaelegang mo lolwapeng loo tse di neng di ka mo kgatlha. A o ne a nepile?
16 Pego eno ya re: “Kgosi ya rata Esethere go feta basadi ba bangwe botlhe, mo o neng a bona kamogelo e ntsi le bopelonomi jwa lorato mo go yone go feta makgarebane a mangwe otlhe. Mme a baya serwalo sa tlhogo sa segosi mo tlhogong ya gagwe a ba a mo dira kgosigadi mo boemong jwa ga Fasheti.” (Eseth. 2:17) Go tshwanetse ga bo go ne go le boima gore mosetsana yono yo o boikokobetso wa Mojuda a tlwaele botshelo jwa gagwe jo bosha—e ne e le kgosigadi e ntšha, mosadi wa kgosi e e neng e le maatla go gaisa mo lefatsheng ka nako eo! A maemo a gagwe a masha a ile a mo ya tlhogong, a dira gore a nne mabela? Nnyaa, le e seng!
17. (a) Esethere o ne a tswelela a ikobela rraagwe yo a mo godisitseng ka ditsela dife? (b) Ke eng fa sekao sa ga Esethere se le botlhokwa thata mo go rona gompieno?
17 Esethere o ne a tswelela a ikobela rraagwe yo a mo godisitseng e bong Moredekai. Ga a ka a bolelela ope gore o amana le setšhaba sa Bajuda. Mo godimo ga moo, fa Moredekai a ne a senola leano la batho ba ba neng ba batla go bolaya Ahasueruse, Esethere o ne a nna kutlo mme a tlhagisa kgosi ka seo, ka jalo leano leo le ile la folotsa. (Eseth. 2:20-23) Gape o ne a bontsha tumelo mo Modimong wa gagwe ka go nna boikokobetso le go nna kutlo. Ruri go botlhokwa thata gore re latele sekao sa ga Esethere ka gonne batho ba le bantsi gompieno ga ba kutlo e bile ba a tsuologa! Mme batho ba ba nang le tumelo ya mmatota bone ba tsaya go nna kutlo go le botlhokwa thata, fela jaaka Esethere a ne a dira.
Tumelo ya ga Esethere e a Lekwa
18. (a) Ke eng fa Moredekai a ka tswa a ile a gana go obama fa pele ga ga Hamane? (Bona le ntlha e e kwa tlase.) (b) Gompieno banna le basadi ba ba ikanyegang ba etsa jang sekao sa ga Moredekai?
18 Monna mongwe yo o bidiwang Hamane o ne a newa maemo a a kwa godimo mo lolwapeng lwa ga Ahasueruse. Kgosi e ne ya tlhoma Hamane go nna tonakgolo, ya mo dira mogakolodi wa yone yo mogolo le gore e nne ene a tlhatlhamang kgosi mo mmusomogolong. Kgosi e ile ya bo ya ntsha taelo ya gore mongwe le mongwe fa a bona modiredimogolo yono, a obame fa pele ga gagwe. (Eseth. 3:1-4) Molao oo o ne wa thatafalela Moredekai. O ne a dumela gore o tshwanetse go ikobela kgosi fa seo se sa dire gore a tlontlolole Modimo. Aitsane, Hamane e ne e le Moagage. Go bonala e ne e le setlogolwana sa ga Agage, kgosi ya Baamaleke yo o neng a bolawa ke moporofeti wa Modimo e bong Samuele. (1 Sam. 15:33) Baamaleke ba ne ba le boikepo mo ba neng ba nna baba ba ga Jehofa le ba Baiseraele. Modimo o ne a atlhotse setšhaba sa Baamaleke. * (Dute. 25:19) Mojuda yo o ikanyegang o ne a ka obama jang fa pele ga Moamaleke? Moredekai o ne a ka se dire jalo. O ne a ema a nitame. Go tla go fitlha jaanong, banna le basadi ba ba ikanyegang ba ile ba tsenya matshelo a bone mo kotsing gore ba ikobele molaomotheo ono: “Re tshwanetse go utlwa Modimo e le mmusi bogolo go batho.”—Dit. 5:29.
19. Hamane o ne a batla go dira eng, mme o ne a tlhotlheletsa kgosi jang?
19 Hamane o ne a galefa. O ne a galefa thata jaana mo a neng a batla go bolaya Moredekai le batho botlhe ba gaabo! Hamane o ne a bua Bajuda bosula mo kgosing. Le fa gone a ne a sa ba umake ka leina, o ne a tlhalosa gore ke batho ba ba se nang mosola, le setšhaba “se se gasameng se se itomolotseng mo gare ga ditšhaba.” Se se maswe le go feta, o ne a re ga ba ikobele melao ya kgosi; ka jalo, ke batsuolodi ba ba kotsi. Hamane o ne a ithaopela go ntsha madi a mantsi mme a a tsenya mo bobolokela matlotlong jwa kgosi gore a duelele ditshenyegelo tsa go bolaya Bajuda botlhe ba ba mo mmusomogolong. * Ahasueruse o ne a naya Hamane palamonwana ya kgosi e e tshwayang, gore a saene taelo epe fela e a neng a e akantse.—Eseth. 3:5-10.
20, 21. (a) Molaetsa wa ga Hamane o ne wa ama jang Moredekai le Bajuda botlhe go ralala Mmusomogolo wa Peresia? (b) Moredekai o ne a kopa Esethere gore a dire eng?
20 Go ise go ye kae, barongwa ba ne ba taboga ka dipitse mo dikarolong tsotlhe tsa mmusomogolo, ba isa molaetsa wa gore Bajuda ba atlholetswe loso. Akanya fela gore molaetsa oo o ne wa ama Bajuda jang fa o fitlha kgakala kwa Jerusalema, kwa masalela a bone a a boileng go tswa botshwarwa kwa Babelona, a neng a semeletse a aga sesha motse o o neng o ise o nne le dipota tse di ka o sireletsang. Gongwe fa Moredekai a ne a utlwa dikgang tseo tse di botlhoko o ile a akanya ka bone, mmogo le ditsala tsa gagwe le ba losika ba ba mo Shushane. E re ka a ne a fuduegile maikutlo, o ne a gagoganya diaparo tsa gagwe, a apara letsela la kgetsi a bo a itshela melora mo tlhogong mme a lelela kwa godimo mo gare ga motse. Le fa go ntse jalo, Hamane o ne a ntse a nwa le kgosi, go se tsapa le mo fisang pelo ka khutsafalo e a neng a e baketse Bajuda le ditsala tsa bone tse di nnang mo Shushane.—Bala Esethere 3:12–4:1.
21 Moredekai o ne a itse gore o tshwanetse go tsaya kgato. Mme o ne a tla dira eng? Esethere o ne a utlwa kafa Moredekai a tshwenyegileng ka gone mme a mo romelela diaparo, le fa go ntse jalo, o ne a gana go gomotsega. Gongwe o ne a sa bolo go nna a ipotsa gore ke eng fa Modimo wa gagwe e bong Jehofa a ile a letla gore Esethere yo a mo ratang a tsewe mo go ene mme a dirwe mohumagadi wa mmusi wa moheitane. Jaanong go ne go bonala lebaka le tla tloga le senoga. Moredekai o ne a romela molaetsa kwa go kgosigadi Esethere, a mo kopa gore a ba buelele kwa kgosing, a femele “batho ba gagabo.”—Eseth. 4:4-8.
22. Ke eng fa Esethere a ne a tshaba go ya kwa monneng wa gagwe yo e neng e le kgosi? (Bona le ntlha e e kwa tlase.)
22 Esethere o tshwanetse a bo a ile a kotlomana pelo fa a utlwa molaetsa oo. Jaanong o ne a lebane le teko e kgolo ya tumelo. O ne a tshogile, jaaka go ne ga utlwala mo mafokong a gagwe fa a araba Moredekai. Esethere o ne a mo gopotsa molao wa kgosi. Fa motho a ne a ka ya kwa kgosing e sa mmitsa, o ne a ka atlholelwa loso. O ne a ka se bolawe fa fela kgosi e ne e ka otlololela lore lwa yone lwa segosi lwa gauta kwa go ene. A Esethere o ne a na le lebaka lepe la go akanya gore ga a na go bolawa, segolobogolo fa a gopola se se diragaletseng Fasheti fa a ne a gana go tla kwa kgosing fa e mmitsa? O ne a bolelela Moredekai gore go setse go fetile malatsi a le 30 kgosi e sa mmitse! E re ka e ne e setse e le lobaka lo loleele a sa bidiwe, a ka tswa a ne a ipotsa gore a kgosi eno e e sa tlhomamang e ka tswa e fetotse mogopolo ka ene kgotsa e sa tlhole e mo rata. *—Eseth. 4:9-11.
23. (a) Moredekai o ne a reng go nonotsha tumelo ya ga Esethere? (b) Ke eng fa Moredekai e le sekao se re tshwanetseng go se etsa?
23 Moredekai o ne a araba Esethere a tiisitse gore a mo nonotshe tumelo. O ne a mo tlhomamisetsa gore fa a sa tseye kgato, poloko ya Bajuda e ne e tla tswa go sele. Mme gone a Esethere o ne a ka lebelela gore a falole fa pogiso e simologa? Mo kgannyeng eno, Moredekai o ne a bontsha gore o na le tumelo e e nonofileng mo go Jehofa, yo o neng a se kitla a letla gore batho ba Gagwe ba nyelediwe e bile a se kitla a letla gore ditsholofetso tsa gagwe di se ka tsa diragadiwa. (Josh. 23:14) Go tswa foo Moredekai o ne a botsa Esethere jaana: “Ke mang yo o itseng gore o ka tswa o fitlheletse tlotlomalo ya segosi ka ntlha ya motlha o o ntseng jaana?” (Eseth. 4:12-14) Ruri Moredekai ke sekao se re tshwanetseng go se etsa! O ne a ikanya Modimo wa gagwe e bong Jehofa ka botlalo. A le rona re a mo ikanya?—Dia. 3:5, 6.
Tumelo e e Nonofileng go Gaisa go Boifa Loso
24. Esethere o ne a bontsha jang tumelo le bopelokgale?
24 Jaanong e ne e le nako ya gore Esethere a dire tshwetso. O ne a kopa Moredekai gore a laele Bajuda botlhe gore le bone ba itime dijo ka malatsi a le mararo, a bo a konela molaetsa wa gagwe ka mafoko ano a a bontshang tumelo le bopelokgale, a a ntseng a boelediwa go tla go fitlha le gompieno: “Fa e le gore ke tla nyelela, ke tla nyelela.” (Eseth. 4:15-17) Mo malatsing ao a mararo, Esethere o tshwanetse a bo a ile a rapela ka tlhoafalo go feta le fa e le leng pele. Mme kgabagare nako ya go tsaya kgato e ne ya goroga. O ne a apara diaparo tsa gagwe tse dintle thata tsa segosi, a dira sotlhe se a ka se kgonang go kgatlha kgosi. Go tswa foo a wela tsela.
25. Tlhalosa se se neng sa direga fa Esethere a goroga kwa monneng wa gagwe.
25 Jaaka go tlhalositswe kwa tshimologong ya kgaolo eno, Esethere o ne a ya kwa lolwapeng lwa kgosi. Re ka akanya fela gore o tshwanetse a bo a ne a akanya thata a tshogile e bile a rapela ka tlhoafalo. O ne a tsena mo lolwapeng, mme a ema mo a neng a kgona go bona Ahasueruse a ntse mo setulong sa gagwe sa bogosi. Gongwe Esethere o ile a leba sefatlhego sa ga Ahasueruse a leka go bona gore o tsogile jang—sefatlhego se mo matlhakoreng se neng se na le moriri o o lekalekanang le o o tlhokometsweng sentle le ditedu tse di beotsweng go nna khutlonnè. Fa e le gore o ile a tshwanelwa ke go leta, a ka tswa a ile a utlwa e kete o letile lobaka lo loleele thata. Mme gone nako e ne ya goroga—monna wa gagwe o ne a mmona. Ahasueruse o tshwanetse a bo a ne a gakgametse, le fa go ntse jalo, sefatlhego sa gagwe se ne sa nna botsalano. O ne a otlolola lore lwa gagwe lwa segosi lwa gauta!—Eseth. 5:1, 2.
26. Ke eng fa Bakeresetse ba boammaaruri ba tlhoka bopelokgale jo bo tshwanang le jwa ga Esethere, mme ke eng fa seo e ne e le tshimologo fela ya tiro ya gagwe?
26 Ga go pelaelo gore kgosi e ne e tlile go reetsa Esethere. O ile a ikanyega mo Modimong mme a tsenya botshelo jwa gagwe mo kotsing gore a sireletse batho ba gaabo, ka go dira jalo a tlhomela batlhanka botlhe ba Modimo go fitlha gompieno sekao se se molemo sa tumelo. Bakeresete ba boammaaruri gompieno ba anaanela dikao tse di ntseng jalo. Jesu o ile a re balatedi ba gagwe ba boammaaruri ba tla lemogiwa ka lorato lwa go intsha setlhabelo. (Bala Johane 13:34, 35.) Gantsi go bontsha lorato lo lo ntseng jalo go tlhoka bopelokgale jo bo tshwanang le jwa ga Esethere. Le fa gone Esethere a ile a femela batho ba Modimo mo letsatsing leo, seo e ne e le tshimologo fela ya tiro ya gagwe. O ne a ka tlhatswa kgosi pelo jang gore mogakolodi wa yone yo e mo ratang e bong Hamane ke leferefere? O ne a ka boloka jang batho ba gaabo? Re tla sekaseka dipotso tseno mo kgaolong e e latelang.
^ ser. 2 Go akanngwa gore Ahasueruse e ne e le Serese I, yo o neng a busa Mmusomogolo wa Peresia mo masimologong a lekgolo la botlhano la dingwaga B.C.E.
^ ser. 9 Bona lebokose le le reng “Dipotso ka ga Esethere,” mo Kgaolo 16.
^ ser. 18 Hamane e ka tswa e ne e le mongwe wa Baamaleke ba bofelo, e re ka “masalela” a bone a ile a fedisiwa mo motlheng wa ga Kgosi Hesekia.—1 Ditir. 4:43.
^ ser. 19 Hamane o ne a ntsha ditalenta tsa selefera di le 10 000, tse gompieno e ka nnang diranta di le dimilione di le makgolokgolo. Fa e le gore Ahasueruse e ne e le Serese I, madi ao a ga Hamane a ka tswa a ile a mo ngoka. Serese o ne a tlhoka madi a mantsi thata go ipaakanyetsa ntwa e a neng a sa bolo go batla go e lwa le Gerika, e kgabagare a neng a fenngwa botlhoko mo go yone.
^ ser. 22 Serese I o ne a itsege ka go fetofetoga maikutlo le go galefa thata. Rahisitori mongwe wa Mogerika e bong Herodotus o ne a kwala dikai tsa dilo dingwe tse di diragetseng fa Serese a ne a lwa le Gerika. Kgosi eno e ne ya laela gore go bewe dikepe di bapile gore di dire borogo jo bo kgabaganyang bodiba jwa metsi jwa Hellespont. Fa borogo jono bo sena go senngwa ke setsuatsue, Serese o ne a laela gore baenjenere ba ba neng ba bo dira ba kgaolwe ditlhogo, mme a re bodiba jwa metsi jwa Hellespont le jone bo “otlhaiwe.” Banna ba gagwe ba ne ba dira seo ka go itaya metsi fa mongwe a ntse a balela ditlhapa kwa godimo. Mo go lone letsholo leo, fa monna mongwe yo o humileng a ne a kopa gore morwawe a se ka a tsenela bosole, Serese o ne a laela gore morwa yoo a kgaoganngwe ka bogare mme mmele wa gagwe o bewe mo pontsheng gore e nne tlhagiso.


text:
KGAOLO YA BOSOMEAMABEDI
“Ke Dumetse”
1. Tlhalosa khutsafalo ya ga Maratha le gore e ne e bakilwe ke eng.
MARATHA o ne a sa kgone go lebala lebitla la ga kgaitsadie—logaga lo kgoro ya lone e neng e thibilwe ka leje. Pelo ya gagwe e ne e rotha madi. O ne a sa dumele gore Lasaro yo a neng a mo rata o tlhokafetse. E ne e le malatsi a le manè fela a tlhokafetse mme mo go Maratha go ne go lebega e kete ke lobaka lo loleele a le mo khutsafalong, a nna le baeng e bile a gomodiwa.
2, 3. (a) Maratha o tshwanetse a bo a ile a ikutlwa jang fa a bona Jesu? (b) Mafoko a botlhokwa a Maratha a ileng a a bua a bontsha eng ka ene?
2 Jaanong gaufi le Maratha go ne go eme monna mongwe yo e neng e le tsala e kgolo ya ga Lasaro. Maratha o tshwanetse a bo a ile a hutsafala le go feta fa a bona Jesu ka gonne ke ene fela mo lefatsheng lotlhe yo o ka bong a kgonne go boloka botshelo jwa ga kgaitsadie. Mme gone, o ne a gomodiwa ke go bo a ne a na le Jesu kwa ntle ga motsana wa Bethani o o mo mohapheng wa thaba. Mo nakong e khutshwane e Maratha a neng a na le Jesu ka yone, o ne a kgothadiwa thata le go gomodiwa ke bopelonomi le kutlwelobotlhoko ya ga Jesu. Jesu o ne a mmotsa dipotso tse di neng tsa mo thusa go akanya ka tumelo ya gagwe le ka se a se dumelang ka tsogo ya baswi. Motlotlo oo o ne wa dira gore Maratha a bue mafoko a botlhokwa go gaisa ape fela a a kileng a a bua: “Ke dumetse gore o Keresete Morwa Modimo, Yo o tlang mo lefatsheng.”—Joh. 11:27.
3 Mafoko ano a bontsha gore Maratha e ne e le mosadi yo o nang le tumelo e e nonofileng. Tshedimosetso e nnye e Baebele e re bolelelang yone ka ene e re ruta dithuto tsa botlhokwa tse di ka re thusang go nonotsha tumelo ya rona. Go bona kafa e ka re thusang ka gone, a re sekasekeng pego ya ntlha e e buang ka Maratha mo Baebeleng.
“O a Tlhobaela e Bile o Tshwenyegile”
4. Ke ka tsela efe lelapa la gaabo Maratha le neng le sa tlwaelega, mme kamano ya ga Jesu le lelapa leo e ne e ntse jang?
4 E ne e le dikgwedi pele Lasaro a tlhokafala. O ne a sa ntse a tsogile sentle. O ne a tloga a amogela moeng wa botlhokwa thata e bong Jesu Keresete kwa legaeng la gaabo kwa Bethani. Lelapa leno la ga Lasaro, Maratha le Marea le ne le sa tlwaelega—bana ba motho ba bararo ba ba setseng ba godile mme botlhe ba nna mmogo mo legaeng le le lengwe. Babatlisisi bangwe ba akanya gore Maratha e ka tswa e ne e le ene yo mogolo mo go bone e re ka e ne e le ene a amogelang baeng e bile ka dinako tse dingwe go umakiwa ene pele. (Joh. 11:5) Ga go na bosupi jo bo bontshang gore ope wa bone o kile a nyala kgotsa a nyalwa. Se re se itseng ke gore ba ne ba nna ditsala tse dikgolo tsa ga Jesu. Mme fa Jesu a ne a rera kwa Judea kwa batho ba neng ba mo ganetsa thata e bile ba mo tlhoile, o ne a nna kwa legaeng la bone. Mme ga go pelaelo gore o ne a itumelela thata go nna kwa legaeng leo la batho ba ba mo emang nokeng le le go renang kagiso mo go lone.
5, 6. (a) Ke eng fa Maratha a ne a tshwaregile thata fa Jesu a ba etetse? (b) Marea o ne a dirisa jang tshono ya fa Jesu a ne a ba etetse?
5 Maratha o ne a dira ka natla gore baeng ba ikutlwe ba amogelesegile mo legaeng la gaabo. E re ka e ne e le mosadi yo o senatla, go bonala a ne a nna a tshwaregile ka ditiro tsa mo lapeng. Le mo lekgetlong leno fa Jesu a ba etetse o ne a ntse a tshwaregile. Go ise go ye kae o ne a setse a baakanyetsa moeng wa gagwe wa botlhokwa, gongwe le bangwe ba a neng a tsamaya le bone letlepu la dijo. Mo metlheng eo, go amogela baeng go ne go le botlhokwa thata. Fa moeng a goroga, o ne a atliwa, a rolwa bompaatšhane, a tlhapisiwa dinao mme mo tlhogong a tshasiwa leokwane le le lapolosang le le le nkgang monate. (Bala Luke 7:44-47.) Go ne go tlhomamisiwa gore o newa dijo le lefelo le le siameng le a tla latsang tlhogo mo go lone.
6 Maratha le Marea ba ne ba tshwaregile ba ipaakanyetsa go amogela moeng wa bone. Marea, yo ka dinako tse dingwe a neng a tsewa a amega ka batho e bile a akanyetsa dilo kwa teng go feta Maratha, o tshwanetse a bo a ile a thusa mogolowe pele. Mme fa Jesu a sena go goroga, dilo di ne tsa fetoga. Jesu o ne a bona ketelo eo e le tshono ya go ruta batho ba ba neng ba le foo—mme o ne a e dirisa ka botlalo! E re ka Jesu a ne a sa tshwane le baeteledipele ba bodumedi ba motlha oo, o ne a tlotla basadi e bile a ba ruta ka Bogosi jwa Modimo, e leng kgang ya konokono e a neng a rera ka yone mo bodireding jwa gagwe. Marea o ne a itumelela tshono eno, mme a nna fa dinaong tsa gagwe a reetsa sengwe le sengwe se a neng a se bua.
7, 8. Ke eng fa Maratha a ile a tlala pelo, mme o ne a ntsha bogale joo jang?
7 Maratha o tshwanetse a bo a ile a tlala pelo. O ne a tlile go apaya dijo tse dintsi le go dira dilo tse dingwe go tlhokomela baeng ba gagwe, ka jalo o ne a simolola go tlhobaela le go tshwenyega. Fa a ntse a ya kwa godimo le kwa tlase a semeletse mme a bona monnawe a ntse fela a sa mo thuse, a o ne a galefa, a fegelwa kgotsa a sosobanya sefatlhego? Fa e le gore o ile a dira jalo go ne go ka se gakgamatse. O ne a ka se kgone go dira tiro eno yotlhe a le esi!
8 Kgabagare Maratha o ne a palelwa ke go itshwara. O ne a tsena Jesu ganong, mme a phatloga ka bogale a re: “Morena, a ga go go re sepe go bo nnake a ntlogetse ke dira dilo ke le nosi? Jalo, mmolelele gore le ene a nthuse.” (Luke 10:40) Tota o ne a dirisitse mafoko a a bogale. Dithanolo di le mmalwa di ranotse potso ya gagwe jaana: “Morena, a ga o kgathale . . . ?” Go tswa foo o ne a kopa Jesu gore a kgaleme Marea mme a mo laele gore a tle go mo thusa.
9, 10. (a) Jesu o ne a araba Maratha jang? (b) Re itse jang gore Jesu o ne a se kgatlhanong le go bo Maratha a ile a dira ka natla go ba baakanyetsa dijo?
9 Gongwe karabo ya ga Jesu e ile ya gakgamatsa Maratha fela jaaka e sa bolo go gakgamatsa babadi ba le bantsi ba Baebele. O ne a mo araba ka bonolo a re: “Maratha, Maratha, o a tlhobaela e bile o tshwenyegile ka dilo tse dintsi. Mme, go tlhokega dilo di sekaenyana fela, kgotsa se le sengwe fela. Marea ene o tlhophile karolo e e molemo, mme ga e na go tsewa mo go ene.” (Luke 10:41, 42) Jesu o ne a raya jang? A o ne a raya gore Maratha ga a dire gore dilo tsa semoya di tle pele? A o ne a se na sepe le gore Maratha o dira ka natla go ba baakanyetsa dijo tse di monate?
10 Nnyaa. Jesu o ne a bona gore Maratha o dira jalo ka lorato le ka boikaelelo jo bo siameng. Gape o ne a sa tseye gore go ntsha ga tshwene fa o amogetse baeng go phoso. O ne a kile a ya kwa ‘modirong wa mokete o mogolo’ o Mathaio a neng a mo diretse one. (Luke 5:29) Kgangkgolo fano e ne e se dijo tsa ga Maratha; go na le moo e ne e le gore ke dilo dife tse a dirang gore di tle pele. O ne a tshwaregile thata jaana ka go apaya letlepu la dijo mo a ileng a lebala dilo tse di botlhokwa thata. Ke dilo dife tseo?
Jesu o ne a anaanela moya wa ga Maratha wa go rata go amogela baeng mme o ne a itse gore o dira jalo ka lorato le ka boikaelelo jo bo siameng
11, 12. Jesu o ne a kgalema Maratha jang ka tsela e e bonolo?
11 Jesu, Morwa yo o tsetsweng a le esi wa ga Jehofa Modimo, o ne a tlile mo legaeng la gaabo Maratha go ba ruta boammaaruri. Go ne go se sepe se se ka nnang botlhokwa go feta seo, tota le dijo tse di monate tsa ga Maratha le dilo tse dingwe tse a ileng a di dira. Ga go pelaelo gore Jesu o ne a hutsafadiwa ke go bo Maratha a latlhegelwa ke tshono eo e e molemo ya go nonotsha tumelo ya gagwe, le fa go ntse jalo, o ne a mo letla gore a itlhophele. * Mme gone, Maratha o ne a sa tshwanela go kopa Jesu gore a pateletse Marea gore le ene a latlhegelwe.
12 Ka jalo Jesu o ne a kgalema Maratha ka tsela e e bonolo, a boaboeletsa leina la gagwe ka tsela e e tla mo ritibatsang maikutlo, mme a mo tlhomamisetsa gore ga a tlhoke go ‘tlhobaela le go tshwenyega ka dilo tse dintsi.’ Dijo tse di motlhofo mme di se dintsi di ne di tla bo di lekane, bogolo jang fa go na le letlepu la dijo tsa semoya. Ka jalo, Jesu o ne a ka se amoge Marea “karolo e e molemo” e a neng a e tlhophile—ya go ithuta mo go ene!
13. Re ka ithuta eng mo go se Jesu a ileng a se bolelela Maratha?
13 Gompieno balatedi ba ga Keresete ba ka ithuta go le gontsi mo go se se neng sa direga kwa gaabo Maratha. Le ka motlha ga re a tshwanela go letla sepe se nna botlhokwa go feta se re se “tlhokang semoyeng.” (Math. 5:3) Le fa re batla go etsa bopelotshweu le bonatla jwa ga Maratha, ga re a tshwanela go ‘tlhobaela le go tshwenyega’ thata ka dilo tse di seng botlhokwa fa re amogela baeng mo re ka felelang re latlhegetswe ke dilo tse di botlhokwa thata. Fa re kopane le badumedi ka rona, lebaka la konokono e a bo e le go kgothatsana le go abelana dimpho tsa semoya, e seng go ja dijo tsa maemo. (Bala Baroma 1:11, 12.) Tota le fa re dirile dijo tse di motlhofo, re ka nna le kokoano e e kgothatsang.
Kgaitsadie Yo a Mo Ratang o a Swa—A bo A Tsosiwa
14. Ke eng fa re ka re Maratha o tlhomile sekao se se molemo ka go amogela kgalemelo?
14 A Maratha o ile a amogela kgalemelo e e bonolo ya ga Jesu le go ithuta sengwe mo go yone? Tota ga go pelaelo ka seo. Moaposetoloi Johane o simolola pego e e kgatlhang ka kgaitsadie Maratha ka go re gopotsa seno: “Jaanong Jesu o ne a rata Maratha le monnawe le Lasaro.” (Joh. 11:5) E ne e setse e le dikgwedi di le mmalwa loeto lwa ga Jesu kwa Bethani lo lo tlhalositsweng kwa godimo lo fetile. Go bonala sentle gore Maratha ga a ka a ngala; o ne a sa kgopisiwa ke kgakololo e e lorato e Jesu a ileng a mo naya yone. O ne a e amogetse. Le mo kgannyeng eno, Maratha o ne a re tlhomela sekao se se molemo sa tumelo ka gonne rotlhe re a tle re tlhoke go gakololwa ka dinako dingwe.
15, 16. (a) Maratha o ile a dira eng fa kgaitsadie a kubugelwa ke bolwetse? (b) Ke eng fa Maratha le Marea ba ile ba felelwa ke tsholofelo?
15 Fa kgaitsadie a ne a kubugelwa ke bolwetse, Maratha o ne a mo tlhokomela. O ne a dira sotlhe se a ka se kgonang go okobatsa ditlhabi tsa gagwe le go mo thusa gore a nne botoka. Le fa go ntse jalo, bolwetse jwa ga Lasaro bo ne jwa etegela. Bokgaitsadie ba ne ba nna ba mo tlhokometse letsatsi le letsatsi. Maratha o tshwanetse a bo a ne a nnetse go leba sefatlhego sa ga kgaitsadie se se wetseng ka ntlha ya bolwetse, a gopola dingwaga tse dintsi tse ba di feditseng mmogo le dilo tse di itumedisang le tse di hutsafatsang tse di ba diragaletseng.
16 Fa Maratha le Marea ba bona gore Lasaro o tloga a swa, ba ne ba romela molaetsa kwa go Jesu. O ne a rera kwa lefelong le go neng go ka tsaya malatsi a le mabedi go ya kwa go lone. Molaetsa wa bone o ne o sa raraana: “Morena, bona! yo o mo ratang o a bobola.” (Joh. 11:1, 3) Ba ne ba itse gore Jesu o rata kgaitsadiabone, mme ba dumela gore o tla dira sengwe le sengwe se a ka se kgonang go thusa tsala ya gagwe. A ba ne ba na le tsholofelo ya gore Jesu a ka goroga pele Lasaro a swa? Fa e le gore go jalo, ga go a ka ga direga jaaka ba ne ba solofetse. Lasaro o ne a swa.
17. Ke eng se se neng se tshwentse Maratha, mme o ile a itshwara jang fa a utlwa gore Jesu o atamela motse?
17 Maratha le Marea ba ne ba hutsafalela kgaitsadiabone, ba baakanyetsa phitlho ya gagwe le go amogela baeng ba bantsi ba ba tswang mo Bethani le kwa mafelong a a mabapi. Mme Jesu o ne a ise a bonale. Fa malatsi a ntse a feta, Maratha a ka tswa a ile a tshwenyega le go feta. Kgabagare, morago ga malatsi a le manè Lasaro a tlhokafetse, Maratha o ne a utlwalela gore Jesu o atamela motse. E re ka Maratha e ne e le mosadi yo o matlhagatlhaga, tota le mo nakong eno e a neng a le mo khutsafalong ka yone, o ne a tsamaya a sa bolelela Marea mme a itlhaganelela go ya go kgatlhantsha Jesu.—Bala Johane 11:18-20.
18, 19. Ke tsholofelo efe e Maratha a neng a na le yone, mme ke eng fa tumelo ya gagwe e ne e nonofile?
18 Fa Maratha a bona Mong wa gagwe, o ne a mmolelela sengwe se ene le Marea ba neng ba ntse ba tshwenyegile ka sone ka malatsi a le mmalwa: “Morena, fa o ka bo o ne o le fano kgaitsadiake o ka bo a sa swa.” Mme gone, Maratha o ne a sa felelwa ke tsholofelo le tumelo. O ne a tswelela ka go re: “Mme le fa go ntse jalo mo nakong eno ke a itse gore dilo tsotlhe fela tse o di kopang mo Modimong, Modimo o tla go di naya.” Ka yone nako eo, Jesu o ne a mmolelela sengwe go mo nonotsha tumelo: “Kgaitsadio o tla tsoga.”—Joh. 11:21-23.
19 Maratha o ne a akanya gore Jesu o bua ka tsogo ya baswi ya mo isagweng, ka jalo a mo raya a re: “Ke a itse gore o tla tsoga mo tsogong ya baswi ka letsatsi la bofelo.” (Joh. 11:24) Ruri tumelo ya gagwe mo thutong eno e ne e nonofile tota. Baeteledipele bangwe ba bodumedi ba Bajuda ba ba bidiwang Basadukae, ba ne ba sa dumele gore go tla nna le tsogo ya baswi, le fa gone e ne e le thuto e e utlwalang sentle e e tswang mo Dikwalong tse di tlhotlheleditsweng. (Dan. 12:13; Mar. 12:18) Mme Maratha o ne a itse gore Jesu o ne a ruta ka tsholofelo ya tsogo le gore go na le batho bangwe ba a ileng a ba tsosa mo baswing—le fa go ne go se ope wa bone yo o suleng lobaka lo loleele jaaka Lasaro. O ne a sa itse se se tla diragalang.
20. Tlhalosa bokao jwa mafoko a ga Jesu a a sa lebalesegeng a a mo go Johane 11:25-27 le tsela e Maratha a neng a araba ka yone.
20 Go tswa foo, Jesu o ne a bua mafoko ano a a sa lebalesegeng: “Ke nna tsogo le botshelo.” Tota Jehofa Modimo o neile Morwawe taolo ya go tsosa baswi botlhe mo isagweng. Jesu o ne a botsa Maratha jaana: “A o dumela seno?” Mme Maratha o ne a araba ka tsela e e bontshitsweng kwa tshimologong ya kgaolo eno. O ne a dumela gore Jesu ke Keresete kgotsa Mesia, gore ke Morwa wa ga Jehofa Modimo le gore ke ene yo baporofeti ba neng ba boleletse pele gore o tla tla mo lefatsheng.—Joh. 5:28, 29; Bala Johane 11:25-27.
21, 22. (a) Jesu o ile a bontsha jang tsela e a ikutlwang ka yone fa a le mo gare ga batho ba ba hutsafetseng? (b) Tlhalosa kafa Lasaro a ileng a tsosiwa ka gone mo baswing.
21 A Jehofa Modimo le Morwawe e bong Jesu Keresete ba tsaya tumelo e e tshwanang le ya ga Maratha e le botlhokwa? Dilo tse Maratha a neng a di bona tse di neng tsa direga morago ga moo di re naya karabo. O ne a itlhaganela a ya go bitsa monnawe. Moragonyana o ne a lemoga gore Jesu o utlwile botlhoko tota fa a ntse a tlotla le Marea le batho ba bantsi ba ba hutsafetseng ba ba nang le ene. O ne a bona Jesu a tsholola dikeledi go bontsha kafa loso lo utlwisang botlhoko ka teng. Maratha o ne a utlwa Jesu a laela gore leje le tlosiwe mo lebitleng la ga kgaitsadie.—Joh. 11:28-39.
22 E re ka Maratha a ne a le bonako go akanyetsa dilo, o ne a re leje le se ka la tlosiwa gonne setopo sa ga Lasaro se tshwanetse sa bo se setse se nkga, ka gonne a na le malatsi a le manè a tlhokafetse. Jesu o ne a mo gopotsa a re: “A ke ne ka se ka ka go bolelela gore fa o ne o ka dumela o ne o tla bona kgalalelo ya Modimo?” E re ka a ne a dumela o ne a bona kgalalelo ya ga Jehofa Modimo. Gone fela foo, Jehofa o ne a naya Morwawe maatla a gore a tsose Lasaro! Akanya ka tiragalo eno e Maratha a neng a se kitla a e lebala botshelo jotlhe jwa gagwe: Jesu a tlhaeletsa a re, “Lasaro, tswa!”; go utlwala mokgwasa mo logageng fa Lasaro a rula mo baswing, a sa ntse a hapilwe ka matsela a a dirisiwang go hapa setopo, o tla ka iketlo kwa kgorong ya logaga; Jesu o laela gore ba ‘mmofolole mme ba mo lese a tsamaye’; mme go tlhomamisa gore tota o tsogile, Maratha le Marea ba itatlhela ka boipelo jo bogolo mo matsogong a ga kgaitsadiabone mme ba a mo atla. (Bala Johane 11:40-44.) Jaanong pelo ya ga Maratha e ne e phophoma ka boitumelo!
23. Ke eng se Jehofa le Jesu ba batlang go go direla sone, mme wena o tshwanetse go dira eng?
23 Pego eno e bontsha gore tsogo ya baswi ga se go ijesa dijo tsa ditoro; ke thuto ya Baebele e e kgothatsang e bile ke bosupi jwa gore e kile ya diragala. (Jobe 14:14, 15) Jehofa le Morwawe ba iketleeleditse go segofatsa botlhe ba ba nang le tumelo, fela jaaka ba ile ba dira ka Maratha, Marea le Lasaro. Le wena ba tla go segofatsa fa o ka nna le tumelo e e nonofileng.
“Maratha O ne A Direla”
24. Selo sa bofelo se Baebele e se buang ka Maratha ke sefe?
24 Jaanong Baebele e umaka Maratha lekgetlo la bofelo. E ne e le kwa tshimologong ya beke ya bofelo ya botshelo jwa ga Jesu mo lefatsheng. E re ka Jesu a ne a itse sentle mathata a a neng a tlile go lebana le one, o ne a ya go nna gape kwa legaeng la ditsala tsa gagwe le le renang kagiso, kwa Bethani. Fa a le koo o ne a tla tsamaya dikilometara di le tharo go ya Jerusalema. Jesu le Lasaro ba ne ba ja kwa ntlong ya ga Simone wa molepero mme ke teng kwa re utlwang go buiwa ka Maratha lekgetlo la bofelo: “Maratha o ne a direla.”—Joh. 12:2.
25. Ke eng fa e le tshegofatso gompieno go bo diphuthego di na le basadi ba ba jaaka Maratha?
25 Ruri mosadi yoo e ne e le senatla! Lekgetlo la ntlha fa go buiwa ka ene mo Baebeleng o semeletse; lekgetlo la bofelo fa go buiwa ka ene o sa ntse a semeletse, a dira sotlhe se a ka se kgonang go tlhokomela batho ba a ba ratang. Le gompieno diphuthego tsa balatedi ba ga Keresete di segofaditswe ka basadi ba ba tshwanang le Maratha—ba ba pelokgale le ba ba pelotshweu, ba ka metlha ba bontshang tumelo ya bone ka go intsha setlhabelo le go thusa ba bangwe. A Maratha o ile a tswelela a dira fela jalo? Go bonala jalo. Fa e le gore o ile a dira jalo, seo se ne se tla mo solegela molemo ka gonne o ne a sa ntse a tla lebana le mathata.
26. Tumelo ya ga Maratha e ne ya mo thusa go dira eng?
26 Mo malatsing a se kae, Maratha o ne a tshwanelwa ke go itshokela go bona Mong wa gagwe yo a mo ratang e bong Jesu a bolawa setlhogo. Mo godimo ga moo, bone babolai bao ba baitimokanyi ba ba bolaileng Jesu, ba ne ba ikemiseditse go bolaya le Lasaro ka gonne go tsosiwa ga gagwe mo baswing go ne go nonotsha tumelo ya batho ba le bantsi. (Bala Johane 12:9-11.) Mme kgabagare Maratha le monnawe le kgaitsadie ba ba neng ba ratana thata ba ne ba kgaoganngwa ke loso. Ga re itse gore seo se diragetse jang kgotsa leng, mme re ka tlhomamisega ka seno: Tumelo e e nonofileng ya ga Maratha e ne ya mo thusa go itshoka go fitlha kwa bokhutlong. Ke gone ka moo go leng botlhokwa gore Bakeresete gompieno ba etse tumelo ya ga Maratha.
^ ser. 11 Bajuda ba lekgolo la ntlha la dingwaga ba ne ba sa letlelele basadi go tsena dikolo. Ba ne ba rutiwa go dira ditiro tsa kwa gae. Ka jalo, Maratha a ka tswa a ne a bona go sa tlwaelega gore mosadi a nne fa dinaong tsa morutisi gore a ithute.


text: 2 Go tswa foo, Hana o ne a rapela jaana:“Pelo ya me e itumetse ka ntlha ya ga Jehofa;+Jehofa o ne a nnaya maatla.*Ke kgona go araba baba ba me ke le pelokgale,Gonne ke itumelela ditiro tsa gago tsa poloko.2 Ga go na ope yo o boitshepo jaaka Jehofa,Ga go na ope kwantle ga gago,+E bile ga go na lefika lepe le le tshwanang le Modimo wa rona.+3 Lo se ka lwa nnela go bua ka mabela;A go se tswe sepe sa boikgogomoso mo melomong ya lona,Gonne Jehofa ke Modimo wa kitso,+E bile ke ene yo o tshwanetseng go tlhatlhoba ditiro tsa batho.4 Bora jwa banna ba ba maatla bo robagantswe,Mme ba ba bokoa* ba newa nonofo.+5 Ba ba neng ba ja sentle ba tshwanetse go kopa go thapiwa gore ba bone senkgwe,Mme ba ba tshwerweng ke tlala ga ba kitla ba tshwarwa ke tlala.+Moopa o belege ba le supa,+Mme yo o neng a na le bana ba basimane ba le bantsi o setse a le nosi fela.*6 Jehofa o a bolaya, e bile o boloka botshelo;*O folosetsa mo Lebitleng,* e bile o ntsha teng.+7 Jehofa o a humanegisa e bile o a humisa;+O a kokobetsa e bile o a godisa.+8 O kakatlolola motho wa maemo a a kwa tlase mo loroleng;O ntsha mohumanegi mo thotobolong ya matlakala,+Gore a ba nnise le dikgosana;O ba naya setulo sa tlotlo.Dipilara tsa lefatshe ke tsa ga Jehofa,+E bile o baya naga e e ungwang mo go tsone.9 O disa dikgato tsa batho ba gagwe ba ba ikanyegang,+Mme ba ba bosula bone ba tla didimadiwa mo lefifing,+Gonne motho ga a fenye ka gonne a le maatla.+10 Jehofa o tla thubaganya ba ba lwang le ene;*+Fa a ba galefela, magodimo a tla duma.+Jehofa o tla atlhola go ya go fitlha kwa mafelelong a lefatshe,+O tla naya kgosi ya gagwe maatla+E bile o tla godisa lonaka* lwa motlodiwa wa gagwe.”+11 Go tswa foo, Elekana o ne a ya kwa ntlong ya gagwe kwa Rama mme mosimane o ne a nna modiredi wa ga* Jehofa+ fa pele ga ga moperesiti Eli.12 Jaanong bomorwa Eli e ne e le banna ba ba bosula;+ ba ne ba sa tlotle Jehofa.13 Seno ke se ba neng ba se dira ka tshwanelo e baperesiti ba neng ba e newa e tswa mo bathong:+ Nako epe fela fa motho a ne a ntsha setlhabelo, motlhokomedi wa moperesiti o ne a tla a tshotse foroko e e meno mararo mo seatleng sa gagwe fa nama e ntse e apeilwe,14 mme o ne a tle a e tsenye mo sekotleleng, mo pitseng e e apeelang e e melepo* mebedi, mo pitseng e kgolo kgotsa mo pitseng e nngwe fela e e apeelang. Sepe fela se foroko e neng e se ntsha, moperesiti o ne a se itseela. Ke sone se ba neng ba tle ba se dire Baiseraele botlhe ba ba neng ba tla kwa Shilo.15 Gape, tota le pele ga motho yo o ntshang setlhabelo a fisa mafura gore a kuise mosi,+ motlhokomedi wa moperesiti o ne a tla a bo a mo raya a re: “Naya moperesiti nama gore a e bese. Ga a kitla a tsaya nama e e apeilweng mo go wena, o tla tsaya e tala fela.”16 E ne e re fa motho yoo a mo raya a re: “Ba letle ba fise mafura gore a kuise mosi pele,+ go tswa foo o itseele sengwe le sengwe fela se o se eletsang,”* ene o ne a re: “Nnyaa, e nneye gone jaanong; go seng jalo, ke tla e tsaya ka dikgoka!”17 Ka jalo, boleo jwa batlhokomedi bo ne jwa nna bogolo thata fa pele ga ga Jehofa,+ ka gonne banna bao ba ne ba sa tlotle setlhabelo sa ga Jehofa.18 Jaanong Samuele o ne a direla+ fa pele ga ga Jehofa, a apere* khiba ya letsela le le boleta,+ le fa gone e ne e sa ntse e le mosimane.19 Gape mmaagwe o ne a tle a mo direle seaparo se sennye se se se nang mabogo a bo a se tlisa kwa go ene ngwaga le ngwaga fa a tla le monna wa gagwe ba tla go ntsha setlhabelo sa ngwaga le ngwaga.+20 Mme Eli o ne a segofatsa Elekana le mosadi wa gagwe a re: “E kete Jehofa a ka go naya bana ka mosadi yono mo boemong jwa ngwana yo o adimilweng Jehofa.”+ Mme ba ne ba boela gae.21 Jehofa o ne a gakologelwa Hana, mo e leng gore o ne a ima;+ mme o ne a tshola bana ba basimane ba le bararo le bana ba basetsana ba le babedi. Mme mosimane Samuele o ne a tswelela a gola fa pele ga ga Jehofa.+22 Jaanong Eli o ne a tsofetse thata, le fa go ntse jalo, o ne a tlhola a utlwa ka dilo tsotlhe tse bomorwawe ba neng ba di dira+ mo Iseraele yotlhe le kafa ba neng ba tle ba tlhakanele dikobo le basadi ba ba neng ba direla kwa kgorong ya tente ya bokopanelo ka gone.+23 O ne a tle a ba reye a re: “Ke ka ntlha yang fa lo nnela go dira dilo tse di ntseng jaana? Gonne dilo tse ke di utlwang ka ga lona mo bathong botlhe di bosula.24 Nnyaa, bomorwaaka, pego e ke utlwang e buiwa mo bathong ba ga Jehofa ga e molemo.25 Fa motho a ka leofela motho yo mongwe, mongwe a ka nna a kopa Jehofa gore a thuse motho yoo;* mme gone fa motho a ka leofela Jehofa,+ ke mang yo o tla mo rapelelang?” Le fa go ntse jalo, ba ne ba gana go reetsa rraabone, mme jaanong Jehofa o ne a ikemiseditse go ba bolaya.+26 Mo nakong eno yotlhe, mosimane Samuele o ne a ntse a gola, e bile Jehofa mmogo le batho ba ne ba tswelela ba mo rata.+27 Monna mongwe yo o boifang Modimo o ne a tla kwa go Eli mme a mo raya a re: “Seno ke se Jehofa a se buang: ‘A ga ke a ka ka ikitsise rragomogolo le ba lelapa la gagwe ka tlhamalalo fa ba ne ba le kwa Egepeto e le makgoba mo ntlong ya ga Faro?+28 Mme o ne a tlhophiwa mo ditsong tsotlhe tsa Iseraele+ gore a direle e le moperesiti wa me le gore a tlhatlogele kwa sebesong sa me+ gore a ntshe ditlhabelo, a fise maswalo* a bo a apare khiba fa pele ga me; mme ke ne ka naya ditlogolwana tsa ga rragomogolo ditlhabelo tsotlhe tse di dirwang ka molelo tsa Baiseraele.*+29 Ke ka ntlha yang fa lo nyatsa* setlhabelo sa me se ke laetseng gore se ntshiwe mo lefelong le ke nnang mo go lone?+ Goreng o nna o tlotla bomorwao go mpheta ka go inontsha ka dikarolo tsa ditlhabelo tse Baiseraele ba di tlisang gore di fisiwe ka molelo?+30 “‘Ke gone ka moo lefoko la ga Jehofa, Modimo wa Iseraele le reng: “Ruri ke ne ka re ba lelapa la gago le ba lelapa la ga rragomogolo ba tla tsamaya mo ditseleng tsa me ka metlha.”+ Mme jaanong Jehofa a re: “Go ka se direge ka nna, ka gonne ba ba ntlotlang ke tla ba tlotla,+ mme ba ba nnyatsang ba tla nyadiwa.”31 Metlha e etla e mo go yone ke tla kgaolang nonofo* ya gago le ya ba lelapa la ga rrago, gore go se ka ga nna le motho ope mo lelapeng la gago yo o tla tshelang go fitlha a tsofala.+32 Ka nako ya fa ke direla Iseraele se se molemo, o tla leba mmaba wa gago mo ntlong ya me,+ mme ga go kitla go nna le motsofe gape mo lelapeng la gago.33 Setlogolwana sa gago se ke sa se tlosang gore se se ka sa direla fa sebesong sa me, se tla dira gore matlho a gago a koafale e bile se tla dira gore o hutsafale, le fa go ntse jalo, bontsi jwa ba lelapa la gago ba tla swa ba bolawa ka tšhaka.+34 Mme se se tla diragalelang bomorwao ba babedi, Hofeni le Finease, e tla nna sesupo mo go wena: Boobabedi ba tla swa mo letsatsing le le lengwe.+35 Go tswa foo, ke tla itlhomela moperesiti yo o ikanyegang.+ O tla dira go dumalana le se pelo ya me e se eletsang;* mme ke tla mo agela ntlo e e tla nnelang ruri, mme o tla tsamaya fa pele ga motlodiwa wa me ka metlha.36 Ope fela yo o setseng mo lelapeng la gago o tla tla a bo a mo ikobela gore a duelwe ka madi le ka senkgwe, mme o tla re: “Tsweetswee, nkabele nngwe ya ditiro tsa boperesiti gore ke je thathana ya senkgwe.”’”+